
Templet 
i  Schweiz 


Ijuli  1952  valgte  præsident  Samuel 
E.  Bringhurst  fra  den  schweizisk/ 
østrigske  mission  sammen  med  præ- 
sident David  O.  McKay,  der  dengang 
var  kirkens  præsident,  grunden,  hvorpå 
templet  skulle  bygges  i  Zollikofen,  en  lille 
by  som  ligger  i  udkanten  af  Bern  i 
Schweiz.  Præsident  McKay  tog  det  første 
spadestik  den  5.  august  1953. 

Templet  i  Schweiz  var  det  første  tem- 
pel, som  kirken  byggede  i  Europa,  det 
første  tempel,  der  var  bygget  efter  samme 
arkitektur  som  det  første  tempel  i  Kirt- 
land,  i  enkle  linier,  det  første  tempel  hvor 
man  benyttede  moderne  kommunika- 
tionsmidler og  det  første  tempel,  hvor 
der  blev  afholdt  sessioner  på  17  sprog 
foruden  engelsk.  Planerne  til  det  nye 
tempel  var  parat  samtidig  med  at  grund- 
en blev  købt.  Præsident  McKay  talte  med 
en  af  kirkens  arkitekter,  efter  at  have  set 
bygningen  i  et  syn.  Efter  den  første 


samtale  med  arkitekten,  om  tegningen 
til  templet,  beskrev  præsident  McKay 
tegningen  så  levende  at  arkitekten  kunne 
tegne  det,  ligesom  præsidenten  havde  set 
det.  Men  under  arbejdet  med  tegningen 
forekom  der  nogle  ændringer.  Da  præ- 
sident McKay  så  tegningerne  sagde  han: 
»Bror  Anderson,  det  er  ikke  det  tempel 
som  du  og  jeg  kiggede  på  sammen.« 
Tegningen  blev  ændret,  så  den  passede 
til  præsidentens  oprindelige  opfattelse  af 
hvordan  den  skulle  være,  selv  om  det 
siden  er  bygget  om  i  henhold  til  vor  tids 
behov. 

Templet  blev  indviet  den  11.  septem- 
ber 1955,  hvorefter  der  blev  afholdt  9 
indvielsesmøder.  Præsident  McKay  for- 
blev i  templet  til  alle  disse  møder,  hvor 
han  talte  til  hver  eneste  gruppe  der  kom, 
og  han  gentog  indvielsesbønnen  hver 
gang.  Der  kom  ialt  1200  mennesker  til 
disse  møder.  Da  præsidenten  havde  bedt 


indvielsesbønnen,  ved  hjælp  af  tolke,  talte 
han  til  de  første  tre  grupper,  som  gik 
igennem  for  at  få  deres  tempelbegavelse. 
I  de  første  uger,  hvor  templet  var  i 
funktion,  blev  der  givet  285  tempelbe- 
gavelser og  beseglet  29  ægtepar.  Disse 
tempelsessioner  er  formodentlig  uden  si- 
destykke i  kirkens  historie.  De  blev  givet 
på  6  forskellige  sprog,  og  fortsatte  uaf- 
brudt i  40  timer. 

Lige  siden  indvielsen  i  1955,  har  der 
været  8  tempelpræsidenter  i  templet  i 
Schweiz:  Samuel  Bringhurst  (1955-57), 
Walter  Trauffer  (1957-69),  Charles  Grob 
(1969-72),  Immo  Luschin  von  Eben- 
greuth  (1972-77),  Percy  K.  Fetzer  (1977- 
81),  Stanley  D.  Reess  (1981-84),  Carl 
W.  Ringger  (1984-87).  For  tiden  er  Louis 
E.  Ringger  templets  præsident. 

(Oplysningerne  er  fra  »Deseret  News 
1986  Church  Allmanac«). 

Budskab  fra 
områdepræsidentskabet 

Større  ting 


Den  opstandne  Kristus  forklarede 
nephiterne  alt,  lige  fra  begyn- 
delsen til  enden.  Under  dette 
henviste  han  til  ikke-jøderne  i  de  sidste 
dage  og  til  de  optegnede  sandheder,  som 
vi  ville  modtage.  Han  gav  nogle  befa- 
linger og  sagde  blandt  andet: 

» ...  og  når  de  tror  på  disse  ting,  da 
skal  de  større  ting  blive  åbenbaret  til 
dem«  (3  Nephi  26:9.  Fremhævelse  til- 
føjet). 

Derpå  tilføjede  Frelseren  denne  ad- 
varsel: »Men  om  så  er,  at  de  ikke  vil 
tro  dette,  da  skal  det,  som  er  større, 
tilbageholdes  fra  dem«  (3  Nephi  26:10. 
Fremhævelse  tilføjet). 

Vi  har  spekuleret  på  om  disse  »større 
ting«  bliver  holdt  tilbage  fra  Europa. 
Dermed  tænker  vi  ikke  kun  på  flere 
omvendte  og  en  hurtigere  vækst  i  kirkens 
enheder,  men  også  på  det,  som  har  større 
betydning  -  som  f.eks.  sjælenes  hellig- 
gøreise og  evige  familier. 

Vi  er  ikke  uopmærksomme  på  den 
fremgang,  der  er  sket  i  Europa  i  de  senere 
år.  Vi  får  støt  og  roligt  til  stadighed  døbt 
flere  omvendte.  Der  er  oprettet  nye  stave 
og  missioner,  og  vi  ser  et  billede  på  en 
vis  styrke  i  næsten  enhver  afskygning  af 
aktiviteterne  i  kirken.  Men  er  det  nok? 
Er  vor  fremgang  i  harmoni  med  den 
himmelske  tidstabel  og  kan  Herren  fuldt- 
ud acceptere  den? 

Vi  tror  fuldt  og  fast  på,  at  vi  kan  gøre 
en  hel  del  mere,  ja,  så  meget  at  vi  kan 
få  endnu  »større  ting«  til  at  ske.  Vi  har 
mulighederne  og  ønsket.  Men  hvad  er 
det  der  mangler?  Vi  vil  gerne  give  jer 
tre  forslag  til  bønsom  overvejelse: 

1.  Se  tingene  i 

et  større  perspektiv 

Fader  Lehi  sagde,  at  Nephi  havde  »set 
herlige  ting«  (2  Nephi  1:24).  Det  sagde 
han,  fordi  Nephi  rettede  sit  blik  mod 
fremtiden  i  det  forjættede  land.  Det  var 


ikke  rettet  mod  Jerusalem  og  Atlanter- 
havet. 

Nogle  af  os  har  en  tendens  til  at  se 
tilbage  i  stedet  for  fremad.  En  sådan 
tendens  står  i  vejen  for  vores  fremgang. 
Vi  må  holde  op  med,  som  Laman  og 
Lemuel,  at  se  tilbage  over  skulderen,  og 
rette  blikket  mod  Jerusalem.  Vi  må 
hellere  have  et  større  overblik,  og  ligesom 
Nephi  »bygge  skibe«  og  »spænde  buen«, 
og  gøre  alt  det  som  får  arbejdet  i  Europa 
til  at  gå  fremad. 

Et  herligt  syn  antyder  noget  om  mål 
og  virksomme  planer.  Begge  dele  kræver 
udsyn.  Begge  dele  motiverer  til  handling 
og  begge  dele  er  med  til  at  mindske  talen 
om  tidligere  bedrifter  og  restriktioner. 

Et  erklæret  mål  og  en  nedskreven  plan 
vil  ikke  alene  hidkalde  usete  himmelske 
kræfter  til  at  hjælpe,  men  også  gøre 
hjælpen  til  en  realitet. 

2.  Større  ydmyghed 

Der  er  ikke  mange  dage  imellem,  at 
vi  beder  til  at  Helligånden  vil  gøre  sin 


indflydelse  gældende  over  hele  Europa 
og  påvirke  folk,  så  der  kan  ske  et  mirakel 
i  kirkens  vækst  her.  Vi  beder  ikke  om, 
at  folk  vil  blive  ramt  af  krige,  hungersnød 
eller  pest,  for  at  tvinge  dem  i  knæ.  Vi 
ønsker  ikke  at  folk  skal  tvinges  til  at  blive 
ydmyge.  Vi  håber  at  folk  vil  blive  mere 
velsignet,  og  »oprigtigt  ydmyger  sig  ved 
ordet«  (Alma  32:13-15.  Fremhævelse 
tilføjet). 

Medlemmer  og  missionærer  har  en 
tendens  til  at  negligere  deres  ansvar  for 
at  forkynde  evangeliet,  fordi  de  siger  at 
folk  er  for  hårde,  for  rige  og  for  stolte. 
De  betragter  den  stolthed,  som  euro- 
pæerne har  tillagt  sig  gennem  årene,  som 
en  uhelbredelig  sygdom.  De  glemmer,  at 
Guds  ord  har  større  magt  end  et  sværd 
og  at  det  er  et  våben,  hvormed  man  kan 
vinde  åndelige  slag  (se  Alma  3 1 :5). 

Lad  os  udvikle  større  ydmyghed  og 
forkynde  Guds  ord  ved  »Åndens  sværd« 
(Efeserne  6:17),  især  Mormons  Bog,  så 
vi  bevæger  ånden,  vinder  sejre  og  får 
del  i  »større  ting«. 
3.  Søg  at  få  større 
tro  og  åndelighed 

Man  sagde  engang  om  en  troens 
mand,  at  »han  udførte  i  sandhed  mange 
mirakler  i  Jesu  navn,  og  ingen  kunne 
udføre  nogen  undergerning  i  Jesu  navn, 
medmindre  han  var  fuldstændig  renset 
for  alle  sine  synder«  (3  Nephi  8:1). 

Ingen  af  os  er  »renset  for  alle«  vore 
synder.  Men  nogle  bestræber  sig  på  at 
rense  karret  indvendigt,  for  at  forny  deres 
tro.  Vi  taler  om  den  tro,  der  ved  sin 
udøvelse  skærer  de  bånd  over,  som  bin- 
der os,  så  vi  ikke  kan  udrette  det  vi  bør. 

De  af  os,  som  er  i  færd  med  at  rense 
»karret  udvendigt«  fri  for  det  verdslige, 
må  erindre  os  Guds  befaling  om  at 
»karret  først  skal  renses  indvendigt«  (se 
Alma  60:23).  Hvordan  skal  vort  lys 
kunne  ses  af  folk,  dersom  vore  lamper 

er  tilsodede  af  tvivl,  ulydighed  og  fyldt 
med  selvglæde? 

Vi  stemmer  i  med  præsident  Monson: 
»Det  der  virkelig  er  brug  for  i  Europa 
er  en  opbakning  og  fornyet  åndelig  for- 
pligelse  ...  en  åndelig  vækkelse  . . . 
fornyet  tro  og  omvendelse  ...  for  at 
kirkens  mission  kan  blive  opfyldt  i  Eu- 
ropa.« (Regionalkonferencen  1985). 

Et  mirakel  i  Europa 

Et  mirakel  -  et  brændende  mirakel  - 
det  er  hvad  vi  behøver  i  Europa!  Nej, 
vi  behøver  ikke  brændende  buske,  at  der 
sættes  ildvogne  ind  eller  endnu  en  regn- 
bue på  himlen.  Det,  vi  behøver,  er  det 
herlige  udsyn  som  Nephi  havde,  flere 
mennesker  som  »ydmyger  sig,  på  grund 


af  Guds  ord«  og  større  tro  og  åndelighed, 
som  den  Jareds  bror  udviste.  For  »uden 
syner  forvildes  et  folk,«  står  der  skrevet, 
de  vil  omkomme  (se  Ordsprogene 
29:18).  Man  kunne  også  sige,  at  uden 
udsyn  stivner  fremgangen  og  mulighe- 
derne forspildes.  De  resultater  vi  ser  for 
os,  i  stedet  for  at  se  tilbage  på  gårdsdagens 
skygger  og  skuffelser. 

Vi  skal  udvikle  mere  ydmyghed  og 
være  mere  trofaste  mod  Guds  ord.  Vi 
skal  gribe  sandhedens  sværd,  så  vi  kan 
skære  igennem  uvidenhed,  falske  over- 
leveringer og  andre  forhindringer,  som 
afholder  folk  fra  at  modtage  evangeliet 
i  dets  fylde. 

Vi  må  lukke  øjnene  op,  ligesom  Elisas 
tjener,  så  vi  kan  se  de  usete  hærskarer 


som  støtter  os.  Det  er  utrolig  vigtigt,  at 
vi  glemmer  vor  frygt  og  erkender  at  »de, 
der  er  med  os,  er  flere  end  de,  der  er 
med  dem«  (2  Kongebog  6:1 1-17). 

Jesus  sagde:  »Alt  er  muligt  for  den, 
der  tror«  (Markus  9:23).  Denne  erklæ- 
ring blev  givet  for  næsten  2000  år  siden, 
men  sandheden  i  den  er  ikke  blevet 
mindre,  og  den  er  lige  så  anvendelig  som 
dengang.  Det  var  dem  med  tro  i  hjertet 
der  hidkaldte  himmelske  magter  i  tider- 
nes midte,  blandt  de  mennesker  som 
boede  det  sted,  som  blev  kaldt  det  for- 
jættede land.  Mon  ikke  den  samme  tro, 
ydmyghed  og  det  samme  fremsyn  kan 
udføre  mirakler  for  vor  tids  mennesker 
i  disse  forjættede  lande? 
Præsident  Carlos  E.  Asay. 


Velfortjente  vinger  -  udvikling  af  tro 

John  L.  Hart,  Church  News  korrespondent. 

Frankfurt,  Vesttyskland 


Da  Dieter  Uchtdorf  var  en  ung 
pilotelev  og  gik  på  pilotskole  i 
Texas,  nåede  han  et  vendepunkt 
både  i  sin  karriere  og  i  Kirken. 

Han  kom  i  kontakt  med  nogle  stærke 
ledere,  som  drog  ham  ind  i  deres  fæl- 
lesskab og  gav  ham  den  fornødne  op- 
muntring, så  han  vandt  både  sin  tro  og 
sine  velfortjente  vinger.  Fra  den  tid  hæ- 
vede hans  liv  sig  fra  grunden  og  gik  opad. 

I  dag  er  han  chefpilot  ved  det  tyske 
luftfartselskab  Lufthansa,  hvor  han  leder 
besætningerne  og  en  stor  del  af  selskabets 
internationale  luftfart.  Han  er  også  præ- 
sident for  Frankfurt  stav  i  Tyskland. 
Præsident  Uchtdorf,  der  er  47  år  og  kendt 
for  sin  pertentlighed  både  i  og  udenfor 
kirken,  siger  at  hans  to  ansvarsopgaver 
supplerer  hinanden. 

»Hele  min  professionelle  tilværelse  har 
forberedt  mig  til  den  kaldelse  jeg  har 
modtaget,«  sagde  han  fornylig  i  et  in- 
terview i  Frankfurt.  »Uden  kirken,  var 
det  aldrig  lykkedes  mig  at  få  mine  vinger. 
Og  uden  det  ene  job  kunne  jeg  ikke  have 
fuldført  det  andet.« 


IV 


Han  blev  tilsluttet  flyselskabet  i  1965 
og  blev  luftkaptajn  i  1970.  Han  blev  leder 
af  en  flåde  af  737-maskiner  i  1972,  og 
kom  på  chefpilotskole  i  Phoenix,  Ari- 
zona, i  1975.  Han  blev  chefpilot  for  en 
kabinebesætning  i  1978  og  udnævnt  til 
selskabets  chefpilot  i  1985  -  samme  år 
han  blev  kaldet  til  at  være  stavspræsident. 

Den  høje,  mørkhårede  mand  nyder 
at  flyve,  og  for  tiden  flyver  han  747- 
maskiner,  efter  i  nogle  år  at  have  fløjet 
DClO-ere.  »Jeg  elsker  at  flyve,«  siger 
han.  »Det  er  den  bedst-betalte  hobby 
man  kan  have.« 

Hans  første  interesse  som  chefpilot  er 
sikkerheden,  den  næste  er  at  passagererne 
føler  sig  afslappet  og  hjemme,  og  endelig 
at  forretningen  går  sundt  og  godt.  Det 
budget,  han  har  ansvaret  for,  er  enormt. 
Sidste  år  beløb  alene  maden  i  maskinerne 
sig  til  600  millioner  D-mark. 

Præsident  Uchtdorf  siger,  at  selskabets 
ledere  udmærket  er  klar  over  hvilket 
arbejde  han  udfører  for  kirken.  De  er 
imponeret  over  kirken,  og  især  over  det 
som  den  gør  for  de  unge.  »De  unge  er 
virkelig  en  stor  styrke  for  kirken,«  siger 
han.  »Vore  unge  er  nødt  til  at  være  beredt 
til  at  tale  meget  åbent  om  kirken.  Jeg 
har  på  fornemmelsen  at  mange  ikke- 
medlemmer  søger  ihærdigt  efter  sandhe- 
den.« 

Præsident  Uchtdorf  tilbragte  sine  unge 
år  i  en  lille  gren,  i  de  vanskelige  år  lige 
efter  den  anden  verdenskrig.  »Det  var 
vanskeligt  at  bevare  styrken  i  vort  liv,« 
husker  han. 

Hans  bedstemor  hørte  om  kirken  af 
et  medlem,  mens  de  stod  i  kø  for  at 
få  madvarer  under  krigen.  Køen  var 
meget  lang  og  der  var  masser  af  tid  til 
at  snakke.  Senere  tilsluttede  hun  sig 

kirken  og  fik  sin  datter,  svigersøn  og  deres 
børn  ind  i  kirken.  Dieter  var  dengang 
5  år  og  den  yngste  af  4  børn. 

Da  Dieter  var  13  år,  tilsluttede  en 
anden  familie  sig  kirken.  Deres  datter, 
Harriet  Reich,  skulle  blive  hans  kone. 
De  gik  til  dans  sammen.  Han  foretrak 
altid  hendes  selskab.  »Hun  er  meget 
smuk,«  siger  han.  »Alle  de  unge  mænd 
løb  efter  hende.« 

Hun  lagde  knap  nok  mærke  til  ham. 
Da  Dieter  var  18  år,  tog  han  eksamen 
fra  teknisk  skole.  Han  besluttede  sig 
derpå  til  at  gå  ind  i  det  tyske  luftvåben 
og  blive  uddannet  til  pilot.  Men  dengang 
havde  tyskerne  ingen  øvelsesbase  og  alle 
piloter  blev  uddannet  i  USA.  Dieter  blev 
sendt  til  Big  Springs  i  Texas  for  at  blive 
uddannet.  Før  han  tog  afsted  fik  han  en 
velsignelse  af  ældste  Theodore  M.  Burton 
fra  de  Halvfjers  første  Kvorum,  davæ- 
rende præsident  for  den  europæiske  mis- 
sion. »Han  bad  mig  være  forsigtig  og 
gav  mig  en  fantastisk  velsignelse,«  siger 
præsident  Uchtdorf. 

Da  den  unge  mand  ankom  til  Texas, 
påbegyndte  han  en  af  de  vigtigste  faser 
i  sit  liv.  Han  kom  i  en  lille  gren,  som 
»virkelig  engagerede  mig  i  kirkens  ar- 
bejde. Jeg  fik  et  meget  stærkt  vidnesbyrd 
dér«.  Engang  var  der  i  den  lokale  avis 
et  billede  af  ham,  hvor  han  hjalp  til  med 
et  grensprojekt. 

To  år  senere  kom  han  tilbage  til 
Tyskland,  som  fuldt  flyvefærdig  pilot. 

»Da  jeg  kom  hjem,  opdagede  jeg,  at 
Harriet  endnu  ikke  var  gift.  Hun  var 
forbløffet  over  at  jeg  stadig  talte  normalt 
tysk,«  husker  han. 

Søster  Uchtdorf  husker  hvor  overra- 
sket hun  blev  da  hun  så  ham.  »Han  var 
karseklippet  og  gik  i  cowboybukser,  og 


havde  tennissko  på.  'Åh  nej!  Han  ligner 
en  amerikaner,'«  tænkte  hun. 

»Men  da  han  kom  tilbage,  var  han 
blevet  en  voksen  mand.  Lige  med  ét  følte 
jeg  mig  tiltrukket  af  ham.« 

De  blev  gift  samme  år  i  1962,  i 
Schweiz  templet.  De  har  datteren  Antje 
Uchtdorf  Evans,  som  nu  bor  i  Provo, 
og  sønnen  Guido  på  1 8  år. 

Tolv  år  senere  blev  præsident  Uchtdorf 
ansat  som  leder  af  Lufthansas  pilotskole. 
Skolen  blev  oprettet  i  Phoenix,  Arizona, 
fordi  vejret  her  er  godt  hele  året  rundt 
og  på  grund  af  den  mindre  tætte  lufttrafik. 
Så  måtte  han  atter  afsted  til  Amerika, 
denne  gang  sammen  med  sin  familie. 
Opholdet  varede  i  3  år.  »I  det  store  ward 
i  Phoenix,  hvor  vi  boede,  måtte  jeg 
kæmpe  for  at  have  en  familie  derhjemme, 
som  jeg  kunne  undervise,«  siger  han. 
»Wardet  var  stort,«  siger  søster  Uchtdorf. 
»De  hjalp  os  meget.  Børnene  elskede  de 
store  klasser.  Familierne  der,  var  et  stort 
eksempel  for  os,  fordi  de  havde  så  stor 
kærlighed  og  var  så  trofaste  i  evangeliet. 
Det  var  en  velsignelse  at  bo  der,  og  vi 
fik  stor  lyst  til  at  betale  noget  af  det  tilbage 
igen.« 

Ved  hjemkomsten  til  Tyskland  i  1978, 
fandt  familien  Uchtdorf  et  hus  i  nærheden 
af  kirkebygningen.  »Det  kunne  virkelig 
betale  sig,«  siger  præsident  Uchtdorf. 
»Børnene  kunne  gå  til  alle  kirkens  ak- 
tiviteter.« 

Familien  Uchtdorf  genspejler  på  en 
måde  kirkens  fremgang  i  Tyskland.  Fa- 
milien er  nået  meget  langt,  siden  en 
bedstemor  hørte  om  evangeliet,  mens 
hun  stod  i  kø  for  at  få  madvarer  under 
krigen. 

Foto  velvilligst  udlånt  af  Lufthansa. 


Kirken  udtaler  sig 
om  en  ny 
kontroversiel  film 

Richard  P.  Lindsay,  direktør  for  Kir- 
kens PR-afdeling  har  udsendt  følgende 
erklæring: 

Filmen  »The  Last  Temptations  of 
Christ«  er  ikke  historien  om  Jesus  Kri- 


stus, Guds  enbårne  Søn,  som  i  Getsemane 
og  på  Golgata  påtog  sig  verdens  synder, 
og  opstod  fra  de  døde  med  et  løfte  til 
alle  om  en  forløsning.  Set  fra  vort  syns- 
punkt forfladiger  denne  film  Jesu  Kristi 
budskab  og  mission.  Vi  afskyr  det  sam- 
vittighedsløse portræt  af  Jesus  Kristus  i 
visse  intime  seksuelle  scener.  Mænd  og 
kvinder  bliver  fattigere  ved  at  blive  udsat 
for  de  klicheer  som  filmen  skildrer. 
Som  vort  navn  fastslår  ærer  medlem- 


mer af  Jesu  Kristi  Kirke  af  Sidste  Dages 
Hellige  Jesus  Kristus  som  Guds  Søn  og 
verdens  Frelser.  Når  man  har  oplevet  den 
opløftende  kraft  af  hans  Ånd,  vil  vi  på 
den  baggrund  opmuntre  alle  mennesker 
til  i  sandhed  at  søge  Frelseren  og  de  evige 
sandheder  han  belærte  om,  og  afvise  alt 
det  som  forringer  værdigheden  og  ånden 
i  hans  guddommelige  mission. 

Church  News,  august  1988 

Primarybørn  dramatiserer 
Mormons  Bog  i  Slagelse 


ISlagelses  Grens  primary  følger  både 
børnene  og  de  voksne  en  årlig  læ- 
seplan over  Mormons  Bog.  I  relation 
til  dette  studieforløb  afholdtes  der  i  maj'/ 
juni  1988  et  dobbeltarrangement,  der 
blev  kaldt  »Guldpladerne«. 

Første  del  af  arrngementet  omhand- 
lede guldpladernes  tilblivelse  og  henlæg- 
gelse i  jorden. 

Efter  børnene  var  vel  ankommet,  bød 
præstinden  str.  Arja  Lykkegaard,  hos 
hvem  begge  arrangementer  blev  afholdt, 
velkommen  og  gav  en  kort  indledning 
til  dagens  emne.  Derefter  vistes  1.  del 
af  filmen  »Mormons  Bog  -  et  kostbart 
eje«,  der  omhandler  Moronis  sidste  op- 
tegnelser og  nedgravningen  af  guldpla- 
derne. Den  danske  tekst  i  filmen  blev 
læst  højt,  så  alle  børnene  kunne  følge 
med.  Efter  filmen  sang  alle  »Mormons 
Bog«,  hvorefter  alle  blev  tildelt  et  pro- 
fetnavn og  blev  klædt  ud  i  »nephitisk 
klædedragt«.  Alle  var  helt  klar  over,  at 
vi  nu  befandt  os  i  ca.  år  400  efter  Kristi 
fødsel.  Der  blev  talt  en  del  om,  hvem 
navnene  repræsenterede,  hvordan  disse 
profeter  var,  og  hvordan  det  mon  havde 
været,  at  leve  på  den  tid. 

Derefter  samledes  vi  udenfor,  hvor 
»profeterne«  fik  hver  en  »guldplade«  og 
en  skriver.  Alle  fik  til  opgave  at  skrive 
om  deres  tro  på  og  følelser  for  Jesus 
Kristus.  For  en  tilskuer  var  det  en  for- 
underlig oplevelse.  Hver  og  en  af  børnene 
havde  noget  at  skrive,  og  de  gik  op  i 
det  med  højtidelig  alvor. 

Da  optegnelserne  var  færdige,  samlede 
Mormon  »Guldpladerne«  og  overrakkte 
dem  ærbødigt  til  sin  søn  Moroni,  der 
begravede  dem  i  en  stenkiste  (lavet  af 
mursten)  i  jorden.  Dækket  til  med  jord, 
hengemt  og  ikke  til  at  se  for  en  forbi- 
passerende fik  de  nu  lov  til  at  ligge  der 
indtil  næste  arrangement. 

Næste  fase  blev  afholdt  3  uger  senere. 
Nu  var  tiden  1820-27,  Joseph  Smiths 
tid.  Først  blev  der  talt  om  det  forrige 
forløb,  derefter  rejstes  der  igen  i  tiden 


indtil  1820.  Der  blev  vist  filmen  »Det 
første  syn«  og  sunget  sangen  »Guldpla- 
derne«. Børnene  fik  igen  navne,  denne 
gang  Joseph  Smith,  hans  nærmeste  og 
vidnerne  til  Mormons  Bog.  Efter  sangen 
kom  Moroni  og  fortalte  Joseph  om 
guldpladerne  og  om  hans  mission.  Da 
Moroni  igen  var  forsvundet,  blev  der  talt 
om  det,  der  var  sket,  hvorefter  alle  begav 
sig  ud  til  »Cumorah  høj«,  hvor  guldpla- 
derne var  gemt.  På  lang  afstand  kunne 
man  gennem  træerne  se  en  hvidklædt 
skikkelse  stående  der,  hvor  optegnelserne 
lå  gemt,  og  da  børnene  nåede  frem  til 
»Moroni«,  var  det  nok  ikke  uden  et  sug 
i  maven. 

Dette  møde,  ligesom  de  fire  følgende 
møder  -  hver  forestillende  et  møde  om 
året,  foregik  med  belæring  til  Joseph, 
hvorefter  han  fik  lov  til  at  se  pladerne. 
Imellem  hvert  besøg  skulle  Joseph  bevise 
sin  trofasthed  for  at  vise  sig  parat  til  at 
modtage  pladerne. 

Fristelserne,  han  blev  udsat  for,  var: 
En  journalist,  der  fristede  med  popula- 
ritet; en  handelsmand,  der  lokkede  med 
penge;  en  præst,  der  ikke  troede  på 


Josephs  vidnesbyrd  og  endelig  en  ud- 
holdenshedsprøve.  Disse  4  prøver  foregik 
som  ekstemporalspil  (uforberedt  og  i 
forvejen  ukendte  for  børnene),  og  de,  der 
havde  fået  Josephs  navn,  var  ikke  i  tvivl 
om,  hvordan  de  skulle  handle  i  de  enkelte 
situationer. 

Stor  var  også  opmærksomheden,  da 
de  4  år  var  gået,  og  guldpladerne  skulle 
overrækkes  til  Joseph.  Kunne  man  læse, 
hvad  der  var  skrevet?  Det  kunne  man, 
og  pladerne  vandrede  højtideligt  fra  hånd 
til  hånd,  så  alle  fik  lov  til  at  føle  på  dem 
og  læse  i  dem.  Pladerne  blev  nu  lagt 
bort  -  til  Primarys  mindebog. 

Arrangementet  sluttede  igen  med  mad 
-  dennegang  blev  der  bagt  snobrød  og 
pølser. 

Nu  ses  der  frem  til  at  arbejde  med 
nadvermødeprogrammet,  som  jo  også 
omhandler  Mormons  Bog.  Både  det 
ugentlige  studium  og  guldplade-aktivite- 
ten virker  som  en  åndelig  forberedelse 
til  dette  program  og  har  åbnet  for  en 
større  forståelse  og  taknemmelighed  for 
Mormons  Bog. 


Her  på  »Cumorah  høj«  i 
fandt  børnene  guldpladerne. 


Vf 

»Jeg  levede  på  en  vulkan, 
da  jeg  var  missionær« 

Tim  Jensen  var  den  første  danske  missionær  i  Island 


Tim  Jensen  har  godt  nok  været 
hjemme  fra  sin  mission  i  over  et 
år,  idet  han  blev  afløst  i  juni  1987, 
men  hans  historie  fra  missionen  i  Island 
er  stadig  værd  at  beskrive. 

Forholdet  Danmark/Island  er  noget 
specielt,  for  de  to  riger  havde  engang 
fælles  konge,  men  under  krigen  ønskede 
islændingene  at  være  selvstændige  og 
midt  under  krigen  blev  landet  en  republik 
og  det  har  det  været  siden.  Men  denne 
forbindelse  mellem  de  to  lande  gjorde 
det  til  noget  særligt  at  være  dansk  mis- 
sionær. Godt  nok  kunne  visse  ældre 
mennesker  være  negative  men  de  fleste 
tog  godt  imod  Tim,  selvom  de  gav  ham 
øgenavnet  »Bavni«  der  betyder  »Bønne«. 
Det  skyldtes  bl.a.  at  danskerne  under 
krigen  sendte  dårlige  madvarer  til  Island. 
Engang  var  det  således  rådne  bønner. 

Der  var  også  en  anden  ting  der  gjorde 
det  nemmere,  det  var  sproget.  De  fleste 
på  Island  taler  lidt  dansk,  men  også 
mange  af  ordene  kan  en  dansker  forstå 
selvom  det  sprog  der  tales  i  Island  er 
meget  »rent«,  dvs  der  er  ikke  ændret  så 
forfærdeligt  meget  siden  vikingetiden. 
Tim  fortæller  at  allerede  efter  4  måneders 
forløb  blev  han  senior  alene  fordi  han 
talte  sproget  hurtigere  end  amerikanske 
missionærer. 

Deres  holdning  til  religion  kan  i  det 
store  og  hele  karakteriseres  som  noget 
vi  kender:  en  Bibel  på  hylden  er  nok 
for  dem:  Jeg  har  min  Bibel  og  min 
barnetro.  Men  de  er  på  sin  vis  meget 
troende  især  de  ældre.  Det  stammer  fra 
dengang  næsten  enhver  islænding  var  på 
havet  og  dem  der  blev  derhjemme  vidste 
ikke  om  de  søfarende  nogensinde  vendte 
tilbage. 

Alligevel  har  Tim  mødt  nogen  af  de 
mest  troende  og  ydmyge,  og  dem  der 
omvender  sig  bliver  eliten,  dem  Herren 
har  brug  for  i  sin  kirke.  De  bliver  stærke 
ledere  netop  på  grund  af  deres  stærke 


Jeg  ved  godt  det  ser  ud  som  om  jeg  »har  en  mave«  på  dette  billede,  men  det  kan  skyldes 
at  jeg  har  2  T-shirts,  3  skjorter  og  2  sweatshirts  på. 


religiøse  baggrund.  Men  det  er  da  lige 
så  svært  »at  banke«  på  døre  der  som 
det  er  her  i  Danmark.  Underligt  nok  var 
det  altid  lettest  om  vinteren,  det  skyldtes 
de  lange  mørke  vinteraftner  hvor  man 
ikke  havde  andet  at  tage  sig  til  end  at 
se  TV.  Om  sommeren  kunne  det  ske  at 
man  arbejdede  længe  for  at  udnytte  de 
lyse  timer.  Fx  var  det  ikke  noget  særsyn 
at  der  blev  arbejdet  fra  6  morgen  til 
klokken  22  om  aftenen.  På  den  måde 
blev  der  ikke  tid  til  at  tale  så  meget  om 
religion. 

Der  var  et  missionærægtepar  som  tog 
sig  af  missionærerne,  de  skulle  rejse  hjem 
og  et  nyt  par  skulle  komme.  Hun  havde 
slægtninge  på  øen  idet  familien  var  rejst 
til  USA  mange  år  forinden.  Hun  havde 
korresponderet  med  flere  af  sine  slægt- 
ninge men  havde  aldrig  været  i  Island 
før.  Tim  og  hans  kammerat  havde  en 
»sur«  dag,  det  regnede  og  de  havde  gået 


gennem  3  blokke  uden  at  møde  en  eneste 
som  ville  lytte.  De  blev  nu  enige  om 
at  tage  en  omgang  mere.  Efter  at  have 
prøvet  2-3  steder  var  der  en  ældre  dame 
der  kom  ind  i  opgangen  med  flere  bæ- 
reposer. Missionærerne  tilbød  straks  at 
hjælpe  og  det  blev  hun  glad  for.  På  vejen 
op  af  trappen  fortalte  Tim  hvem  de  var, 
hvad  de  ville  osv. 

»Sjovt  nok,«  siger  damen,  »men  jeg 
har  familie  i  USA.«  Hun  inviterede 
missionærerne  indenfor  og  forklarede 
dem  om  sin  familie.  Ikke  alene  havde 
hun  slægtninge  i  USA  men  hun  havde 
også  familie  i  Danmark,  og  de  var  også 
medlemmer.  Hun  fortalte  videre  at  hun 
lige  havde  modtaget  noget  familiehistorie 
fra  Amerika.  »Må  vi  se,«  sagde  Tim.  Og 
da  viste  det  sig  at  det  var  fra  Mary 
Dillworth,  den  søster  som  lige  var  kom- 
met til  Island  som  missionær  samme  dag. 
På  den  måde  fandt  missionæren  hele 

Kjartan  døbes 

Marys  slægt  på  Island  og  det  endte  med 
at  man  fandt  flere  100  navne  og  man 
lavede  en  familiereunion.  På  den  måde 
fik  hele  familien  et  meget  positivt  billede 
af  Jesu  Kristi  Kirke.  Damen  fik  lektierne 
men  blev  aldrig  døbt  -  ihvertfald  ikke 
i  den  omgang. 

Vidnesbyrd 

Min  kammerat  og  jeg  udarbejdede  en 
rundspørge  om  familier.  Der  er  nogle 
religiøse  grupper  i  Island  der  modarbej- 
dede os  meget,  vi  kaldte  dem  antigrupper. 
Vi  mødte  en  sådan  gruppe,  de  kom  med 
allehånde  påstande  og  prøvede  virkelig 
på  at  få  os  ned  med  nakken.  I  stedet 
for  at  forsvare  os  med  næb  og  klør  sagde 
vi  til  dem  at  det  eneste  vi  var  der  for, 
var  at  bære  vore  vidnesbyrd  om  Jesu 
Kristi  Kirke.  Vi  fortalte  dem  at  den  måde 
de  havde  lært  om  kirken  på  var  som 
at  rejse  til  Rusland  og  lære  noget  om 
USA.  I  begyndelsen  var  de  aggresive  så 
de  rystede  derved.  Men  da  vi  havde  båret 
vort  vidnesbyrd  blev  de  tavse.  Da  fik 
jeg  et  vidnesbyrd  om  åndens  magt.  Og 
jeg  blev  klar  over  at  man  ikke  behøver 
at  være  professor  for  at  være  missionær 
hvis  man  blot  har  ånden  med  sig. 

Dåb 

Det  var  ikke  sjældent  at  der  gik  8 
måneder  mellem  vi  havde  en  dåb,  ja, 
et  år  havde  man  ikke  en.  En  morgen 
var  vi  gået  tidligt  ud.  Normalt  begyndte 


vi  først  klokken  10,  vi  havde  ca.  6  km 
ud  til  stedet  hvor  vi  arbejdede.  Men 
denne  dag  havde  vi  en  aftale  klokken 
9,  så  vi  startede  hjemmefra  klokken  8 
(og  vi  blev  i  området  hele  dagen  for  det 
var  for  langt  at  gå  frem  og  tilbage  til 
hvor  vi  boede). 

Det  var  -20  grader  og  sneen  knirkede 
højt  og  da  vi  kom  til  damen  vi  havde 
aftale  med  var  hun  ikke  hjemme,  hun 
lukkede  ialtfald  ikke  op. 

Vi  bestemte  os  så  til  at  banke  på  døre 
selvom  det  var  tidligt.  Hver  time  gik  vi 
ind  i  supermarkedet  for  at  varme  os  lidt 
og  besluttede  at  gå  tre  km  mere,  også 
for  at  holde  varmen.  Vi  kom  til  den  1. 
blok,  der  gik  vi  ikke  ind.  I  den  2.  blok 
fandt  vi  en  dame  som  lukkede  op.  Hun 
var  straks  parat  til  at  lukke  igen  og  stod 
og  smilte  lidt.  Vi  overtalte  hende  til  at 
lytte  til  vort  budskab  selvom  hun  var 
meget  passiv  til  at  begynde  med.  Men 
hun  livede  op  og  spurgte  bl.a.  om  blod. 
Hun  kunne  lide  hvad  vi  sagde  selvom 
vi  de  næste  par  gange  måtte  gentage  alt 
det  vi  havde  sagt  første  gang.  Hun  havde 
glemt  det  hele,  det  er  som  om  folk  lytter 
men  de  lytter  alligevel  ikke. 

3.  gang  vi  var  der  havde  hun  læst  i 
Mormons  Bog.  Vi  spurgte  hende  hvad 
hun  bedst  kunne  lide,  og  hun  svarede 
Alma  og  især  der  hvor  der  stod  at  han 
døbte  med  myndighed. 


Hun  havde  altså  fattet  det  og  spurgte: 
»Betyder  det  så  at  de  præster  der  går 
rundt  her  ikke  har  myndighed.«  På  vort 
bekræftende  svar  tilføjede  hun:  »Det  er 
jo  sørgeligt.«  Og  så  havde  vi  hendes 
interesse  100%. 

Til  Visdomsordet  sagde  hun,  at  første 
gang  vi  havde  været  der  havde  vi  talt 
om  hvordan  vi  værdsatte  vort  legeme, 
og  at  hun  var  blevet  lidt  flov  over  sig 
selv.  Hun  havde  derefter  stoppet  sin 
rygning  fra  den  dag. 

Hendes  næste  problem  var  kaffe.  Hun 
elskede  sin  kaffe,  ja,  så  meget  at  hun 
kunne  tage  en  skefuld  kaffe  og  tygge  den. 
Vi  troede  at  det  ville  blive  svært,  men 
hun  holdt  op  kort  tid  efter.  Vi  døbte 
hende  den  27.  december  og  havde  for- 
pligtet sig  til  denne  dåb  inden  hun  over- 
hovedet havde  været  i  Kirken  eller  set 
andre  medlemmer.  Hun  var  meget  tro- 
ende og  havde  spurgt  Herren  om  vort 
budskab  var  sandt  og  det  fik  hun  et 
vidnesbyrd  om  at  det  var.  Den  anden 
søndag  hun  var  i  kirke  holdt  hun  tale. 

Jeg  var  glad  for  min  mission  i  Island 
og  jeg  ville  ikke  have  været  missionær 
noget  andet  sted  i  verden.  Jeg  var  med 
til  at  organisere  grenen  i  Akureyri  og 
på  grund  af  denne  familierundspørge  vi 
lavede,  blev  en  familie  døbt  samt  en  ældre 
mand.  Der  er  skønt  i  Island. 
Jørgen  Ljungstrøm. 


Zonekonference  1986,  bla.  ses  missionspræsident  Jacobs  og  søster  Jacobs,  ældste  Joseph  B. 
Wirthlin  og  søster  Wirthlin. 

Nyt  fra  Slægtshistorisk  Bibliotek 


Væveren  fra  Broby 


En  dag  fik  jeg  en  opringning  fra 
en  dame  i  Sorø,  hun  er  formand 
for  en  slægtshistorisk  forening  der 
på  egnen,  og  var  ved  at  skrive  en  artikel 
til  sit  foreningsblad  om  væveren  fra 
Broby.  Hun  var  ikke  i  familie  med 
væveren,  men  han  var  en  som  man  ville 
fortælle  om. 

Væveren  hed  Jørgen  Christensen,  født 
1 809  i  Broby,  Sorø  amt,  han  var  dengang 
kendt  for  sin  tilknytning  til  forskellige 
trossamfund  og  han  gik  omkring  og 
prædikede. 

4.  april  1852  i  Sørbymagle  tilslutter 
han  sig  mormonkirken.  Viden  herom 
haves  fra  præsten  i  Sørbymagle,  som  i 
kirkebogen  nedskrev  forskellige  hændel- 
ser i  sognet.  Men  så  kan  man  heller  ikke 
finde  mere  om  væveren.  Hvad  bliver  der 
af  ham?  For  man  ved,  at  hans  søn  Jakob 
emigrerer  som  16-årig  i  1857. 

Så  spurgte  damen:  »Kan  mormoner- 
nes bibliotek  hjælpe  os  med  at  finde  ud 
af,  hvad  der  blev  af  væveren  fra  Broby?« 

Henvendelsen  kom  netop  som  jeg 
skulle  til  Salt  Lake  City,  og  jeg  tog  så 
væveren  med.  Besøgte  det  store  slægts- 
historiske  center  indtil  flere  gange.  Jeg 
lærte  utroligt  meget  af  denne  specielle 
opgave.  Allerførst  gik  jeg  direkte  til  den 
store  familiegruppeskema-samling  (4-ge- 
nerationsskemaer  indsendt  i  årene  1962- 
1979). 

Her  fandt  jeg  3  skemaer  med  væveren 
-  indsendt  af  3  forskellige  personer.  På 
skemaerne  stod  som  en  anmærkning,  at 
børnene  var  noteret  som  Jørgensen  i 
Danmark  men  ændrede  navnet  til  Chri- 
stensen i  Amerika.  En  væsentlig  oplys- 
ning. 

Af  skemaet  fremgik,  at  datteren  Ane 
Marie  var  gift  med  Andrew  P.  Shumway. 
Så  måtte  jeg  have  fat  i  familieskemaerne 
med  navnet  Shumway.  Dem  var  der 
mange  af.  Denne  Shumway  var  i  1841 
blevet  døbt  af  profeten  Joseph  Smith  i 
Nauvoo.  Han  var  blandt  de  første  pio- 
nerer som  ankom  til  Saltsødalen. 


Søster  Krogh  Thomsen  kontrollerer  nogle  skemaer 


Da  han  ægter  danske  Ane  Marie  den 
4.  april  1863  i  Endowment  House  i  Salt 
Lake  City  bliver  han  samtidig  beseglet 
til  sin  første  hustru.  Danske  Ane  Marie 
oplever  således  flerkoneriet,  men  bliver 
åbenbart  ked  af  det,  for  senere  ægter  hun 
en  Charles  W.  Hyde. 

Men  jeg  fandt  ikke  væveren  Jørgen 
Christensen,  så  hvad  nu?  Hvad  findes 
der  af  medlemsprotokoller  i  Danmark 


fra  denne  tidlige  kirketid?  Mange  -  og 
i  »Navneprotokol  over  medlemmer  af 
den  Søndre-Overdrevske  Gren  af  Jesu 
Kristi  Kirkes  Sidste  Dages  Hellige  - 
organiseret  den  14.  dag  i  september  på 
øen  Sjælland  udi  Kongeriget  Danmark 
1851«  finder  jeg  væveren  og  hans  to 
sønner.  Ud  for  hver  står  der,  at  de  er 
emigreret  den  20.  maj  1857.  Datteren 
rejser  tilsyndeladende  på  et  senere  tids- 


punkt.  Moderen  er  død  i  1851. 

Næste  trin  i  eftersøgningen!  Passager- 
listerne. Skibet  forlader  København  den 
20.  maj  1857  og  ankommer  til  Liverpool. 
Ti  dage  senere  forlader  den  lille  familie 
Liverpool  omborg  på  »Tuscarora«  med 
ankomst  til  Philadelphia  den  3.  juli. 

Men  hvor  slog  familien  sig  ned?  For- 
målet med  rejsen  har  uden  tvivl  været 
Zion.  Jeg  kigger  på  filmen  med  indvan- 
drere til  Utah.  Negativt  resultat.  Så  kigger 
jeg  på  filmen  med  pionerer  som  drog 
vest  på  i  årene  1847-1869.  Også  negativt 
resultat. 

Dernæst  kigger  jeg  i  AIS  (Accelerated 
indexing  System).  Det  er  et  register  på 
mikrofiche.  Det  indeholder  navnene  (al- 
fabetisk) på  alle,  som  har  boet  i  Amerika 
fra  ca.  1600-1900.  Navnene  er  kodet  ind 
i  en  computer  og  taget  direkte  fra  diverse 
folketællinger  eller  vælgerlister.  Finder 
man  det  navn  man  søger,  vil  man  få  at 
vide  i  hvilken  stat,  amt  og  evt.  by 
vedkommende  boede  et  bestemt  årstal. 
Endvidere  sidetallet  i  optegnelsen,  samt 
i  hvilket  arkiv  originaloptegnelsen  be- 
finder sig. 

I  registeret  fandtes  ingen  Jørgen  Chri- 
stensen overhovedet.  Derimod  var  der 


Rettelse 

I  en  omtale  i  Stjernen  for  august  af 
»Håndbog  for  familier«,  under  Forbe- 
redelse til  tempelbegavelsen,  står  der 
at  ægtepar,  »Der  er  blevet  gift  uden  for 
templet  (må)  også  vente  et  år,  før  de 
kan  modtage  deres  tempelbegavelse  eller 
få  deres  ægteskab  beseglet«.  Omtalen  af 
tempelbegavelsen  er  forkert.  Kun  i  und- 
tagelsestilfælde, som  nævnt  i  Instruk- 
tionshåndbog  for  Kirkens  ledere,  afsnit 
6,  kan  et  ægtepar,  der  er  gift  uden  for 
templet,  først  få  en  tempelanbefaling  til 
besegling  af  deres  ægteskab  i  templet, 
efter  at  de  har  været  borgerlig  gift  i  mindst 
et  helt  år.  Men  værdige  medlemmer,  som 
ikke  har  fået  deres  begavelse  og  som  er 
blevet  borgerligt  viet,  kan  godt  modtage 
deres  egen  begavelse  og  alle  andre  or- 
dinanser,  bortset  fra  ægteskabsbeseglin- 
gen,  inden  der  er  gået  et  år  efter  deres 
borgerlige  vielse. 


K1RKENYT 


flere  med  navnet  Jakob  og  Jens,  som 
var  taget  fra  folketællingen  i  1860. 

Jeg  kan  kun  se,  at  faderen  Jørgen 
Christensen  må  være  død  inden  1860 
på  sin  rejse  tværs  over  prærien.  Men  også 
det  findes  der  optegnelser  for.  Desværre 
kunne  jeg  ikke  få  tid  til  at  undersøge 
denne  mulighed,  men  det  kan  jeg  gøre 
fra  vort  eget  lille  bibliotek. 

Ovennævnte  AIS  har  vi  haft  på  Pri- 
orvej 4-5  måneder.  Efter  bare  14  dage 
i  vores  besiddelse,  nåede  rygtet  til  ar- 
kiverne i  det  ganske  land,  og  vi  fik  mange 
henvendelser.  Udvandrerarkivet  i  Aal- 
borg rejste  til  byen  for  at  se  vort  vidunder. 
I  deres  følge  var  en  arkivar  fra  Norge. 

I  min  søgen  blev  jeg  gjort  bekendt 
med  mange  andre  hjælpemidler,  som  kan 
komme  jer  til  gavn  i  jeres  slægtsforskning. 
Jeg  har  hjemtaget  håndbøger  om  emi- 
gration, som  fortæller  om  de  muligheder 
der  kan  være.  Mange  af  os  har  forfædre 
fra  Tyskland.  Af  den  grund  har  jeg  fået 
fat  i  belærende  bøger  om  at  finde  sine 
aner  i  Tyskland. 

Vort  bibliotek  ser  ikke  ud  af  noget 
-  men  efterhånden  rummer  det  alligevel 
utroligt  meget.  Alle  arkivalier,  som  er 


nævnt  i  denne  artikel,  kan  hjemtages  på 
mikrofilm  til  biblioteket.  Alt  hvad  der 
findes  på  Slægtshistorisk  Center  i  S.L.C. 
kan  hjemtages  enten  på  mikrofilm  eller 
mikrofiche.  Bøger  kan  kopieres,  hvis  man 
er  interesseret  i  det. 

Vi  har  katalog  for  1988.  Det  betyder, 
at  hvis  du  tidligere  er  blevet  afvist,  fordi 
der  ikke  var  filmet  noget  fra  denne  by 
eller  sogn  (som  regel  udlandet),  kan  du 
prøve  at  få  det  undersøgt,  om  der  nu 
skulle  være  filmet  noget  fra  denne  by, 
idet  kirken  stadig  filmer  mange  arkivalier 
rundt  om  i  verden.  Netop  Tyskland  er 
et  forsømt  område  bl.a.  på  grund  af  2. 
verdenskrig,  men  det  bliver  der  gjort 
noget  ved  nu.  Selv  i  Østtyskland  er  der 
blevet  filmet  mange  arkivalier.  Så  prøv 
igen. 

Vi  er  parate  til  at  tage  imod  jer. 

Vort  bibliotek  er  flittigt  besøgt  -  af 
ikke-medlemmer,  men  Anne  Margrethe 
Krogh-Thomsen  på  tlf.  02  179251  er  i 
stand  til  at  få  plads  til  alle,  så  ingen  går 
forgæves. 

Men  jeg  ved  stadig  ikke  mere  om 
væveren  fra  Broby. 
Lis  Billeskov  Jansen 
Bibliotekar. 


Husk  at, 

31.  december  er  sidste 
frist  for  indsendelse  af  din 

novelle  fortælling  digt  etc. 
til  forfatterkonkurrencen  1988. 

(se  OKTOBER  STJERNEN  for  nærmere  oplysninger) 


Månedens  spørgsmål: 

Man  ser  ofte  to  hænder  der  griber 
hinanden  ovenover  døre  og  vin- 
duer på  kirkebygninger  fra  Kir- 
kens første  tid  Hvad  betyder  dette 
symbol? 

Se  svaret  side  16. 

X 

Vi  har  været  på  »turné« 


Københavns  stavs  folkedansere  »indtog«  Sverige  d.  27.  juli  -  6.  august  1988 


/  westerbyen  i  SKARA  sommerland,  nord  for  Jonkobing. 


Af  en  deltagers  dagbog 


Onsdag  d.  27.  juli  mødtes  vi  kl. 
9.30  hos  Marion  Anderson,  fik 
udleveret  vores  skoposer  og 
pakkede  bilen. 

Da  vi  havde  startet  på  behørig  vis  med 
en  bøn,  tog  vi  afsted  mod  Helsingør  hvor 
vi  skulle  med  båden  til  Helsingborg.  Vi 
nåede  til  svensk  jord  og  kørte  så  til  kirken 
i  Helsingborg,  hvor  vi  om  aftenen  skulle 
have  vores  premiere  på  »Det  store  show« 
som  strakte  sig  over  ll/2  time,  med 
squaredanse,  charleston,  twist,  en  duk- 
kedans, akrobatnummer,  flirtedans  og  en 
»gæsteoptræden«  med  Lucky  Luke 
(Claus  Paulsen),  Jolly  Jumper  (Peter 
Anderson  &  Morten  Koch)  og  Dalton- 
brødrene (Martin  Hansen,  Lars  Paulsen, 
Henrik  Eriksen,  Daniel  Nørrung).  Inden 
dette  skulle  løbe  af  stabelen  optrådte  vi 
dog  2  gange  på  Rådhustorvet  ikke  så 
langt  fra  kirken  +  en  gang  i  et  butiks- 
center. 

Aftenens  show  blev  en  succes,  vi  fik 
besøg  af  en  del  fra  København  (forældre 


etc.)  og  det  er  rart  at  starte  med  at  blive 
bakket  sådan  op  hjemmefra!! 

Torsdag  d.  28.  juli  dansede  vi  i  Malmo, 
i  folkets  park  og  inden  da  2  gange  på 
Strøget.  Det  var  virkelig  en  succes,  spe- 
cielt på  Strøget,  men  den  største  succes 
som  vi  følte  vi  havde  på  turen,  det  var 
i  Malmo  i  kirken  om  aftenen,  det  var 
et  utroligt  lækkert  publikum  . . .  der  var 
ikke  så  mange  af  dem,  men  de  kunne 
virkelig  bruge  hænder  og  fødder.  Det  var 
virkelig  en  styrkelse  af  vores  selvtillid, 
og  de  fik  også  at  vide  i  Malmo,  at  de 
var  det  bedste  publikum  vi  havde  haft, 
og  det  blev  de  ved  med  at  være. 

Fredag  d.  29.  juli  flyttede  vi  vores 
residens  til  familien  Zimmermans  hus, 
og  der  tilbragte  vi  vores  fritid  til  søndag 
morgen. 

Lørdag  d.  30.  juli  skulle  vi  danse  i 
Hessleholm,  Hembygsparken.  Det  øsreg- 
nede, og  det  var  ikke  ligefrem  godt  for 
vores  dansesko. 

Det  var  virkelig  dejligt  at  vi  kunne 
benytte  nogle  af  medlemmernes  hjem, 
det  var  både  mere  hyggeligt  og  mere 
komfortabelt,  tak  for  det!! 

Søndag  d.  31.  juli.  Vi  kørte  et  godt 


stykke  tid  for  at  komme  til  kirken  i 
Veksjo,  dér  var  de  færdige  med  nadver- 
mødet, men  så  var  de  så  flinke  at  lave 
et  mininadvermøde  hvor  Bert  Mattson 
fra  højrådet  talte  til  os  og  han  citerede 
bl.a.  et  lille  vers: 

Jeg  tror  på  solen,  selv  når  den  ikke 
skinner. 

Jeg  tror  på  kærligheden,  selv  når  jeg  ikke 
føler  den. 

Jeg  tror  på  Gud,  selv  når  Han  er  stille. 

Fra  søndag  til  mandag  boede  vi  for 
første  (og  sidste)  gang  på  campingsplads. 

18.00  og  16.30  var  vi  med  i  et 
»stuntshow«  det  var  meget  spændende/ 
sjovt  at  se  hvordan  vi  dansede  i  »western- 
delen« af  Skara  Sommerland.  Vi  havde 
rigtigt  fint  vejr  da  vi  dansede. 

Kl.  12.00  skulle  vi  danse  første  gang, 
derefter  kl.  13.30,  15.30,  16.30  og  så 
igen  om  aftenen  kl.  20.00.  Det  var  hårdt 
men  vi  er  »stolte«  af  at  vores  rekord  nu 
er  5  gange  dans  på  8  timer.  Vi  prøvede 
også  at  køre  med  toget  til  Dalton-City, 
men  det  var  en  farlig  tur,  vi  blev  nemlig 
udsat  for  togrøveri  og  »smidt«  ud  af  toget 
og  så  blev  vi  sat  til  at  synge  for  dem. 
OK,  det  gjorde  vi  så. 

Onsdag  d.  3.  august.  Vi  tog  til  Go- 
teborg.  Da  vi  ankom  kunne  vi  ikke  finde 
det  sted  vi  skulle  mødes  med  arrangø- 
rerne, så  vi  fik  politieskorte,  nogle  rigtige 
»rå  Miami-vice-fyre«,  med  solbriller  og 
det  hele. 

Kl.  22.00  skulle  vi  optræde  i  Lerum, 
hvor  EV-erne  havde  deres  stævne.  Det 
blev  faktisk  også  en  succes. 

Torsdag  d.  4.  august.  Vi  dansede  2 
gange  i  et  indkøbscenter,  hvor  vi  også 
blev  modtaget  godt,  om  aftenen  var  vi 

1  Folkets  park  og  danse.  Det  var  ikke 
så  godt  vejr,  så  vi  droppede  at  tage  til 
Lieseberg  og  »nøjedes«  med  at  hygge  os 
»derhjemme«. 

Fredag  d.  5.  august.  Vi  stod  op  og 
tog  hen  til  kirken.  Vi  skulle  igen  danse 

2  gange  i  shoppingcentret,  med  1  /2  times 
pause.  Om  aftenen  skulle  vi  optræde  i 
Lerum  igen  denne  gang  dog  for  hele 
Goteborg  stav  . . .  men  der  er  én  ting 
vi  har  fundet  ud  af:  Goteborg  stav  er 
ikke  ret  stor  . . .  hvis  man  tager  deres 
fremmøde  i  betragtning  (30-50  menne- 
sker), men  OK,  det  var  fordi  det  lå  så 
langt  væk  at  der  ikke  rigtigt  kom  nogle 
så  det  var  jo  bare  synd,  men  det  var 
da  godt  nok  til  at  de  gerne  vil  ha'  os 
derop  igen!! 

Imens  vi  var  i  Goteborg  og  omegn, 
var  missionærerne  med  rundt,  og  de  var 
helt  overraskede  over  hvor  mange  kon- 
takter de  fik. 

Lørdag  d.  6.  august.  Vi  dansede  for 
sidste  gang  på  turnéen,  og  selvom  det 
havde  været  en  lækker  og  begivenhedsrig 
tur,  hvor  vi  havde  haft  det  dejligt  og  sjovt 
sammen,  var  det  nu  befriende  at  være 
færdig. 

Hørt  lørdag  da  vi  spiste  frokost  og 
var  helt  færdige  med  at  danse: 
Claus:  »Nu  ku'  jeg  godt  bruge  lidt  fol- 
kedans!« 

Hørt  i  bussen:  »Hvor  er  jeg  glad  for  at 
jeg  ikke  skal  være  hest  mere!  (Jolly 
Jumper)« 

Jeg  skal  aldrig  mere  have  sorte  nylon- 
strømper på  !« 

Da  vi  nåede  Andersons  hjem  igen, 
stod  vore  forældre  sandelig  og  tog  imod 
os  med  velkomstskilt  og  countrymusik 
(hjælp)  og  noget  lækker  mad. 

Det  var  en  dejlig  tur!! 
AK 

Barnet  der  manglede 

Gunnel  Hedberg 


Lad  os  køre  ad  den  nordre  vej 
hjem,«  sagde  jeg  til  min  mand, 
som  var  i  færd  med  at  pakke 
vognen.  Denne  »nordre  vej«  havde  altid 
betydet  noget  særligt  for  os,  fordi  vi  kørte 
den  vej,  når  vi  skulle  besøge  det  område 
i  Sverige,  hvor  min  mands  forfædre 
boede  i  sin  tid. 

Det  var  i  december  måned.  En  iskold 
vind  fejede  henover  de  tilfrosne  marker, 
så  mennesker  og  dyr  holdt  sig  indendøre. 
De  kedsommelige  ståltrådshegn,  der  ind- 
hegnede områderne  med  vildt,  fik  mig 
efterhånden  til  miste  interessen  for  land- 
skabet bag  hegnene.  Som  jeg  sad  dér 
i  den  varme  bil,  begyndte  jeg  at  tænke 
på  et  tilsyneladende  uløst  problem  i  vores 
slægtshistorie.  Ifølge  vore  familieopteg- 
nelser, var  min  mands  bedstefar  enebarn 
og  kom  fra  et  sogn,  der  hedder  Bred. 
Men  jeg  syntes  at  der  manglede  et  eller 
flere  børn  i  familien.  Alligevel  fandt  jeg 
intet  i  arkiverne,  som  tydede  på  at  jeg 
havde  ret. 

Min  mand  må  have  tumlet  med  det 
samme  spørgsmål,  for  pludselig  sagde 
han:  »Lad  os  for  en  gangs  skyld  se  om 
vi  kan  finde  Bred,  skulle  vi  ikke?«  Jo 
-  men  hvordan  i  alverden  skulle  vi  kunne 
finde  en  landsby,  som  kunne  ligge  hvor 
som  helst  inden  for  en  radius  af  50  km? 
Vi  anede  intet  som  helst  om  hvad  vej 
vi  skulle  køre. 

»Lad  os  dreje  ned  her,«  foreslog  jeg, 
da  vi  kom  til  et  sted,  hvor  der  var  en 
vej  mellem  ståltrådshegnene.  Vi  drejede 
derfor  væk  fra  motorvejen  og  fortsatte 
ud  af  en  landevej,  som  skar  igennem  en 
klynge  røde  hytter  med  sneklædte  træer 
omkring.  Vi  kørte  igennem  den  ene 
landsby  efter  den  anden,  og  hver  gang 
vejen  delte  sig,  lod  vi  os  lede  af  vore 
fornemmelser.  Jeg  syntes  at  det  blev  mere 
og  mere  spændende,  men  da  vi  havde 
kørt  i  45  minutter  sagde  min  mand: 
»Synes  du  ikke  hellere  vi  må  spørge  en 
eller  anden?« 

Jo,  det  syntes  jeg.  Det  eneste  problem 


var,  at  der  ikke  var  nogen,  som  vi  kunne 
spørge.  Den  iskolde  vind  holdt  folk 
indendøre.  »Næste  gang  vejen  deler  sig, 
kommer  vi  til  et  skilt,  hvorpå  der  står 
Bred.  Bare  vent,  så  skal  du  se,«  sagde 
jeg- 

Næste  gang  vejen  delte,  stod  der  et 
gult  skilt  hvorpå  vi  læste:  »Bred,  2  km.« 
Vi  jublede.  Og  da  vi  først  var  nået  dertil, 
havde  vi  intet  besvær  med  at  finde 
kontoret  med  kirkens  arkiv.  En  kvinde 
i  en  tyndslidt  sweater  kom  frem  i  døren. 
»Ja?«  spurgte  hun  forsigtigt. 

»Undskyld,«  sagde  jeg,  »kunne  vi  få 
lov  at  se  nogle  af  kirkebøgerne  igennem? 
Det  tager  kun  et  øjeblik.« 

»Nej,«  sagde  hun  kort.  »I  må  først 
træffe  en  aftale.  Jeg  kan  ikke  stå  til 
rådighed  alle  døgnets  timer.«  Hun  rystede 
i  den  bidende  kulde. 

»Vi  har  i  mange  år  ønsket  at  komme 
hertil,  men  det  er  aldrig  før  lykkedes  os 
at  finde  stedet,«  sagde  min  mand,  i  et 
forsøg  på  at  blødgøre  hendes  hjerte. 

»Så  har  I  også  haft  rigelig  tid  til  at 
træffe  en  aftale,«  sagde  hun  sejrsstolt,  idet 
hun  lukkede  døren  tættere  til,  så  der  kun 
var  en  lille  revne  tilbage.  »Jeg  er  ved 
at  lave  frokost,«  sagde  hun  »og  desuden 
er  det  min  fridag.« 

Ligesom  vi  var  ved  at  opgive,  åbnede 
hun  pludselig  døren  og  sagde  uventet: 
»OK  -  kom  så  ind  da  -  men  kun  et 
øjeblik!«  Jeg  bad  indvendigt  til,  at  »et 
øjeblik«  ville  være  tilstrækkeligt  til  at 
finde  det  vi  søgte. 

Hun  fiskede  en  kirkebog  frem  fra 
hylden  inde  i  det  støvede  arkiv.  Jeg  tog 
min  notesbog  frem,  hvor  jeg  har  navnet 
på  min  svigerfars  gård  stående. 

»Disse  bøger  burde  faktisk  være  sendt 
ind  til  hovedarkivet,  men  jeg  har  fået 
lov  til  at  beholde  dem  et  par  år  eller 
tre  mere,«  sagde  hun,  og  satte  sig  ned 
i  hjørnet  af  arkivet,  så  langt  væk  fra  os 
som  muligt.  Det  var  tydeligt  at  hun  ikke 
havde  i  sinde  at  lade  os  røre  disse  bøger. 

»Her  står  det,«  sagde  hun  og  lirede 


navnene  og  fødselsdagene  af.  Vi  måtte 
to  gange  bede  hende  om  at  gentage 
oplysningen.  Med  et  suk  lirede  hun  dem 
atter  af.  Men  der  var  ingen  nye  navne 
imellem.  Havde  jeg  alligevel  taget  fejl? 
Hverken  min  mand  eller  jeg  vovede  at 
bede  hende  om  at  læse  dem  op  en  fjerde 
gang.  Jeg  var  skuffet  over  at  vi  ikke  selv 
måtte  læse  det.  Hvordan  kunne  det  være, 
at  jeg  havde  på  fornemmelsen  at  der 
manglede  noget?  Hvorfor  blev  denne 
tanke  ved  med  at  vende  tilbage  til  mig? 
Jeg  lagde  nedslået  min  notesbog  tilbage 
i  min  taske. 

Pludselig  så  hun  på  mig  og  sagde:  »Det 
er  forresten  interessant.  De  flyttede  i 
oktober.  Det  var  den  uge  i  oktober,  hvor 
landarbejderne  så  sig  om  efter  andet 
arbejde,«  forklarede  hun.  -  »Aha,«  hun 
bladede  om  til  side  225!  »Meget  inter- 
essant!« 

Vi  stirrede  på  hendes  fingre,  der  skynd- 
somt vendte  bladene  i  bogen.  Nu  var 
hun  med.  »Stakkels  barn,«  sagde  hun, 
»hun  var  ikke  ret  gammel  da  hun  døde. 
Se  her:  Anna  Josefina,  født  den  12. 
december  og  død  den  26.  december.« 

Anna  Josefina  -  det  barn  der  mang- 
lede! 

Nu  var  kvinden  helt  forandret.  Det 
var  som  om,  at  hun  blev  lige  så  rørt 
over  den  lille  piges  skæbne  som  vi.  Hun 
gennemgik  resten  af  dåbsoptegnelserne, 
men  hun  kunne  ikke  finde  noget  om 
Anna  Josefina. 

»Det  var  derfor  I  ikke  kunne  finde 
hende  i  hovedarkivet.  Hun  er  glemt.  De 
interesserer  sig  ikke  for  et  dødt  barn.  Jeg 
tror,  at  præsten  har  haft  alt  for  travlt, 
det  var  jo  trods  alt  jul ... « 

Da  hun  havde  sat  bøgerne  tilbage  i 
reolen,  fulgte  hun  os  til  døren.  Hun 
vinkede  endda,  da  vi  steg  ind  i  bilen. 

»Men  glem  nu  ikke  at  træffe  aftale 
næste  gang,«  sagde  hun. 

Gunnel  Hedberg  bor  i  Gøteborg. 


KiRKENYT 

Undervisning  ved  at 
lytte  med  hjertet 


Et  af  de  største  ansvar,  folk  i  de 
sidste  dage  har  fået,  er  det  som 
Esajas  omtalte,  da  han  sagde: 
»(enhver)  bortrydde(s)  . . .  som  med 
et  ord  får  et  menneske  gjort  skyldigt« 
(Esajas  29:20-21 .  Se  også  2  Nephi  27:3 1- 
32  og  Profeten  Joseph  Smiths  lærdom- 
me, s.  147-48). 

Tendensen  til  at  dømme  overfladisk 
har  faktisk  altid  eksisteret  i  den  men- 
neskelige natur.  Derfor  har  Herren  givet 
denne  befaling: 

»Døm  ikke  (uretfærdigt),  for  at  I  ikke 
skal  dømmes.  (Men  døm  retfærdigt)« 
(Ordene  i  parantes  er  tilføjet  i  Joseph 
Smiths  inspirerede  oversættelse  af  Mat- 
tæus 7:2). 

Vi  sidste  dages  hellige  har  fået  besked 
på  at  »aflægge  det  naturlige  menneske« 
(se  Mosiah  3:19).  Dette  indebærer,  at  vi 
retter  alle  vore  fejl  og  udvikler  evnen 
til  ikke  at  dømme  »efter,  hvad  øjnene 
ser,  skønner  efter,  hvad  ørerne  hører« 
(Esajas  11:3). 

Et  af  de  vigtigste  områder,  hvor  oven- 
nævnte principper  virkelig  betyder  noget, 
er  i  undervisningen.  Ikke  undervisning 
i  snæver  forstand,  men  i  det  store  og 
hele. 

I  kirken  får  vi  at  vide,  at  vi  allesammen 
er  lærere.  Nogle  af  os  underviser  i  skoler. 
Mange  af  os  underviser  i  kirkens  klasser. 
Vi  er  hjemmelærere  for  kirkens  familier. 
Vi  underviser  allesammen  vores  ægtefæl- 
le og  vore  børn.  Vi  er  kaldet  til  at 
undervise  ikke-medlemmer  i  evangeliet. 
Når  alt  kommer  til  alt,  så  underviser  vi 
altid,  hvor  vi  end  er,  alle  mennesker  vi 
møder,  selv  om  vi  ikke  ønsker  at  gøre 
det. 

Hvis  vi  tænker  nærmere  over,  at  vi 
altid  befinder  os  i  en  undervisningssitua- 
tion, 24  timer  i  døgnet,  så  forstår  vi  bedre 
at  undervisningens  kvalitet  mere  er  et 
spørgsmål  om  hjerte  end  teknik.  Vi  kan 
kun  undervise,  dersom  vi  holder  af  men- 
nesker. Undervisningsteknik  hjælper  os 
til  at  give  smukke  lektier,  kærligheden 


hjælper  os  til  at  ændre  folks  levevis. 

Teknik  er  naturligvis  både  nyttig  og 
ønskværdig,  men  dén  alene  er  kun  tom- 
me øvelser,  dersom  den  ikke  ledsages  af 
ægte,  dyb  menneskekærlighed. 

Et  vigtigt  led  i  god  undervisning,  er 
evnen  til  at  lytte.  Vi  giver  somme  tider 
vidunderlige  lektier  i  vores  hverdag,  ved 
simpelthen  at  lytte  til  dem  der  trænger 
til  at  tale. 

Jeg  har  selv  opdaget,  hvor  vigtigt  det 
er  at  overvinde  den  menneskelige  tendens 
til  at  holde  foredrag  for  lidende  men- 
nesker, og  i  stedet  for  lytte  omhyggeligt 
til  dem,  før  jeg  forsøger  at  lære  dem 
noget,  som  de  muligvis  slet  ikke  har  brug 
for. 

I  hele  denne  proces  er  vi  nødt  til  at 
kunne  lytte  til  folks  hjerter,  fremfor  til 
deres  ord. 

Vi  husker  sikkert  allesammen  tids- 
punkter, hvor  der  har  været  uoverens- 
stemmelser mellem  elever,  som  har  sagt 
omtrent  det  samme,  blot  med  forskellige 
ord. 

Generationskløfter,  samt  kulturelle  og 
uddannelsesmæssige  forskelle,  er  en  stor 
del  af  problemet.  For  at  overvinde  så- 
danne kløfter  skal  vi  kunne  lytte  til  folks 
hjerter,  fremfor  den  bogstavelige  mening 
i  det  de  siger. 

Jeg  har  lært  meget  om  dette  i  mine 
forsøg  på  at  dele  evangeliet  med  mine 
venner  og  med  mennesker,  som  jeg 
mødte  på  min  fuldtidsmission. 

Mange  af  de  mennesker,  vi  møder, 
»holdes  borte  fra  sandheden  blot  derved, 
at  de  ikke  ved,  hvor  de  kan  finde  den« 
(L&P  123:12),  og  de  antager  politiske, 
religiøse  og  filosofiske  idéer,  mod  bedre 
viden,  i  håb  om  at  tilfredsstille  deres 
åndelige  behov.  Sådanne  ideologier  inde- 
holder sande  principper  blandet  med 
usandheder.  Der  findes  mange  gode  men- 
nesker i  verden,  som  oprigtigt  tror  på 
mange  af  sådanne  teorier  på  grund  af 
det  positive  i  dem. 

For  eksempel  forbandt  mange  unge 


mennesker  i  70-erne  yderliggående  idéer 
med  retfærdighed,  lighed,  solidaritet,  fri- 
hed til  at  tænke  og  andre  gode  principper. 

Selv  om  det  er  urealistisk  at  betragte 
alle  mennesker,  der  håndhæver  sådanne 
ideologier,  som  storsindede,  oprigtige 
mennesker,  så  må  vi  være  opmærksom- 
me på  forskellene  i  omgangen  med  vore 
medmennesker. 

Når  vi,  i  vor  indsats  for  at  fortælle 
andre  om  evangeliet  eller  i  vore  klasser 
opdager,  at  vi  har  nyomvendte  eller 
halvomvendte  mennesker,  som  er  delvis 
under  indflydelse  af  menneskelige  filo- 
sofier, så  kan  det  være  svært  at  besvare 
deres  spørgsmål.  Hvis  vi  ikke  er  forberedt 
kan  vi  i  første  omgang  reagere  irriteret, 
og  det  kan  føre  til  ordstridigheder.  Det 
er  ikke  Herrens  måde.  Strid  har  aldrig 
hørt  med  til  evangeliets  plan.  »Det  er 
ikke  min  lære,«  sagde  den  opstandne 
Kristus  til  nephiterne,  »sådanne  ting  må 
afskaffes«  (3  Nephi  11:30). 

Nogle  forveksler  ordstrid  med  vidnes- 
byrd. Ældste  Marvin  J.  Ashton  fra  de 
Tolvs  Råd  kan  ikke  gå  ind  for  dette: 

»Stridigheder  har  aldrig  ført  til  frem- 
gang og  vil  heller  aldrig  gøre  det.  DET 
VIL  ALDRIG  BLIVE  REGNET  FOR 
LOYALITET  AT  DELTAGE  I  ME- 
NINGSUDVEKSLINGER . . .  Hvor  er 
det  dog  vigtigt  at  vide,  hvordan  man  kan 
være  uenige  uden  at  blive  ubehagelige.« 
(Marvin  J.  Ashton:  »No  time  for  con- 
tention«,  ENSIGN,  maj  1978,  s.  8.  Frem- 
hævelse tilføjet). 

Jeg  møder  ofte  mennesker,  der  stiller 
mig  spørgsmål  som  disse: 

»Hvad  gør  jeres  kirke  for  mennesker 
i  nød?«  »Hvor  meget  regner  I  med 
kvinderne  i  jeres  kirke?«  »Hvad  gør  jeres 
kirke  for  verdensfreden?«  »Hvorfor  til- 
lader Gud  så  mange  lidelser  i  verden?« 
»Hvilken  rolle  spiller  farvede  mennesker 
i  jeres  kirke?« 

-  og  andre  tilsyneladende  engagerende 
spørgsmål.  Næsten  hver  gang  jeg  har 

fortsættes  side  16 


KIRKENYT 

Grunden  var  den . . .  gjjjjjjgjj isaksen 


Jeg  husker  den  dag  som  var  det  i 
går.  Jeg  vågnede  tidligt,  ved  at 
regnen  slog  blidt  mod  ruden,  og 
nu  lå  jeg  og  stirrede  på  de  mørke  skygger 
i  værelset,  mens  jeg  spekulerede  på,  hvor 
længe  jeg  kunne  blive  liggende,  før  min 
dårlige  samvittighed  tvang  mig  til  at  stå 
op. 

Gennem  stilheden  lød  tunge  åndedrag, 
og  jeg  vendte  mig  om  og  kiggede  på 
min  missionærkammerat  et  øjeblik.  Hun 
lå  i  værelsets  anden  ende  og  sov  endnu 
fast,  fuldstændig  tabt  for  sine  omgivelser. 
Vi  havde  arbejdet  sammen  i  tre  uger, 
og  var  endnu  lidt  fremmede  overfor 
hinanden,  og  jeg  kunne  ikke  se  nogen 
mulighed  for  at  det  ville  blive  anderledes. 
Jeg  havde  heller  intet  ønske  om  det. 
Missionærlivet  var  ikke  det  som  jeg 
havde  ventet  mig  af  det,  og  jeg  var  glad 
for,  at  ugerne  gik  så  hurtigt,  for  så  kunne 
jeg  snart  komme  tilbage  i  mine  trygge 
omgivelser,  sammen  med  familie  og  ven- 
ner. 

Jeg  kunne  ikke  lade  være  med  at 
spekulere  på,  hvorfor  min  himmelske 
Fader  mon  havde  ønsket  at  jeg  skulle 
på  mission.  Jeg  havde  bestemt  ikke  selv 
ønsket  mig  det,  men  jeg  kunne  ikke 
fornægte  det  vidnesbyrd,  som  jeg  havde 
modtaget,  da  biskoppen  kaldte  mig  ind 
på  sit  kontor  og  foreslog  mig  at  jeg  sendte 
mine  papirer  ind  til  missionærafdelingen 
i  Salt  Lake  City.  Og  nu  var  jeg  her,  i 
et  fremmed  land,  sammen  med  en  pige 
som  jeg  ikke  kendte,  og  jeg  kunne  med 
nød  og  næppe  klare  én  dag  ad  gangen. 

Vækkeuret  larmede  og  forstyrrede  mig 
i  min  tankegang,  og  idet  jeg  rakte  hånden 
ud  for  at  slå  alarmen  fra,  stønnede 
skikkelsen  i  den  anden  ende  af  værelset 
-  og  jeg  så  min  kammerat  trække  tæp- 
perne højt  op  over  hovedet. 

Jeg  stod  hurtigt  ud  af  min  dejlige  seng 
og  famlede  mig  i  halvmørke  frem  til 
køkkenet.  Jeg  trak  en  af  træstolene  frem, 
under  det  tunge  træbord,  uden  at  tænde 
lyset,  og  satte  mig  med  ansigtet  mod 
komfuret.  Det  oplyste  ur  fangede  straks 
min  opmærksomhed,  idet  det  frejdigt 
erklærede  at  klokken  nu  var  6.15  -  og 


verden  sover  endnu,  tænkte  jeg  ved  mig 
selv. 

Jeg  anbragte  albuerne  på  bordet  med 
hænderne  under  hagen,  og  pludselig  blev 
mine  øjne  fugtige  og  tårerne  begyndte 
at  trille  langsomt  ned  ad  mine  kinder. 
Det  pludselige  følelsesudbrud  forbløffede 
mig.  Jeg  rejste  mig  brat  og  begyndte  at 
gnide  kinderne  med  bagsiden  af  hånden. 

Jeg  spekulerede  på,  hvor  meget  læn- 
gere jeg  ville  være  i  stand  til  at  bevare 
det  image,  som  jeg  indtil  da  havde  forsøgt 
at  udvise.  Var  det  ærligt  fortsat  at  give 
andre  de  høje  forestillinger  om  mig,  når 
jeg  i  virkeligheden  meget  hellere  ville 
være  derhjemme  end  på  mission?  Det 
var  naturligvis  umuligt  at  opgive.  Jeg 
vidste  at  der  var  mange  mennesker,  der 
betragtede  mig  som  et  godt  eksempel  - 
med  rette  eller  ej  -  og  hvis  jeg  rejste  hjem 
nu,  så  ville  jeg  skuffe  dem  dybt  -  mine 
forældre,  mine  venner  og  måske  først  og 
fremmest  mig  selv.  Nej  -  det  var  slet  ingen 
løsning  for  mig  at  tage  hjem!  Jeg  smilede 
ved  tanken  om  den  ironiske  situation. 
Næh  -  det  var  grunden  til  at  jeg  ønskede 
at  komme  hjem  der  var  kærnepunktet, 
og  det  som  fik  mig  til  at  blive. 

Jeg  gik  tilbage  til  soveværelset  og 
kaldte  på  søster  Smith,  som  tumlede  ud 
af  sengen  og  mumlede  noget  uhørligt  om 
at  det  var  koldt.  Vi  kom  igennem  den 
rituelle  morgenbøn  og  gav  derpå  hinan- 
den et  tomt  knus,  før  vi  vendte  tilbage 
til  vores  senge  for  at  studere,  som  vi 
plejede.  Lagenerne  føltes  varme,  og  det 
var  skønt  at  smutte  ned  mellem  dem. 
Jeg  trak  hurtigt  tæpperne  op  under  ha- 
gen, for  at  holde  varmen. 

Klokken  8.30  tog  jeg  brusebad,  mens 
søster  Smith  lavede  pandekager  til  mor- 
genmad. Jeg  forsøgte  at  fundere  over  de 
skriftsteder,  vi  netop  havde  læst,  men 
mine  tanker  nægtede  at  koncentrere  sig 
om  noget  bestemt,  og  til  sidst  gav  jeg 
efter  for  mine  urealistiske  dagdrømme, 
som  syntes  at  være  altdominerende  i  disse 
dage. 

I  de  35  minutter,  som  det  tog  os  at 
spadsere  ud  til  vort  område,  læste  jeg 


nogle  skriftstedkort,  som  jeg  havde  af- 
mærket, i  håb  om  at  kunne  koncentrere 
mig  om  noget  mere  åndeligt.  Jeg  læste 
og  læste  den  samme  linie,  om  og  om 
igen,  men  mine  tanker  var  urolige,  og 
jeg  følte  mig  forvirret.  Jeg  kunne  sim- 
pelthen ikke  koncentrere  mig. 

Formiddagstimerne  slæbte  sig  som 
sædvanligt  afsted,  der  var  kun  en  for- 
travlet husmor,  som  havde  tid  et  øjeblik 
ved  døren,  og  vi  underholdt  hinanden 
med  at  udveksle  morsomme  hændelser 
fra  de  første  måneder  af  vores  mission. 

Det  blev  aften,  før  vi  nåede  døren  til 
et  rækkehus,  hvor  der  lå  6  huse  på  rad. 
Dette  hus  var  malet  i  en  helt  anden  farve 
end  de  øvrige  huse.  Der  var  intet  der 
tydede  på,  at  der  bag  denne  dør  skulle 
være  et  menneske,  som  ville  ændre  hele 
min  mission  og  påvirke  mig  for  livet. 

Søster  Smith  førte  ordet,  da  den  gamle 
dame  åbnede  døren,  så  jeg  fik  et  øjeblik 
til  at  opfatte  skikkelsen  foran  mig.  Hun 
var  lille,  næppe  mere  end  152  cm  høj, 
og  jeg  vil  skyde  på  at  hun  var  sidst  i 
halvfjerdserne.  Hendes  hår  var  hvidt  og 
strøget  tilbage  fra  panden,  men  det  faldt 
ned,  så  man  kun  med  nød  og  næppe 
anede  det  nederste  af  hendes  halskæde. 
Hendes  ansigt  var  præget  af  alder,  og 
rynkerne  om  øjne  og  mund  afslørede  at 
hun  ofte  smilede. 

Søster  Smith  tav,  og  lige  straks  troede 
jeg  ikke  at  den  gamle  dame  havde  hørt, 
hvad  hun  sagde,  for  hun  stirrede  tan- 
kefuldt frem  for  sig.  Så  vendte  hun  sig 
langsomt  om,  og  kiggede  med  roligt 
overlæg  på  mig,  og  da  så  jeg  hendes  øjne 
for  første  gang.  De  var  dybtblå,  mørke, 
smukke  og  fængslende,  og  det  var  som 
om  de  gennemborede  mit  hjerte.  Det  blik 
sendte  hun  mig  ofte,  og  det  sagde  mig 
mere  end  mange  ord.  Hun  sagde  ingen- 
ting, men  vendte  sig  langsomt,  og  med 
en  yndefuld  bevægelse  vinkede  hun  os 
indenfor.  Søster  Smith  løftede  øjenbry- 
nene og  så  spørgende  på  mig,  og  jeg 
svarede  med  et  skuldertræk,  idet  vi  for- 
sigtigt trådte  indenfor. 

Værelset  var  enkelt  men  elegant  møb- 
leret. Der  var  flere  antikviteter  og  mo- 


derne  møbler.  Overalt  på  væggene  hang 
indrammede  fotografier  og  mindede  hen- 
de om  fortiden. 

Når  vi  sagde  noget  til  hende,  impo- 
neredes jeg  over  hendes  måde  at  besvare 
vore  spørgsmål  på,  og  det  var  tydeligt 
at  hendes  hjerne  stadig  var  vågen  og 
opmærksom.  På  et  passende  tidspunkt 
i  lektien  bar  jeg  mit  vidnesbyrd  om  Jesu 
Kristi  guddommelige  mission,  og  (som 
så  mange  gange  før)  erklærede  jeg  frejdigt 
at  jeg  vidste  at  han  er  Guds  Søn.  Hendes 
øjne  blev  smalle  og  jeg  så  atter  dette 
blik,  der  ændrede  hendes  ansigt,  og  det 
var  som  om  hun  kiggede  dybt  ind  i  min 
sjæl.  Det  løb  mig  koldt  ned  ad  ryggen, 
da  hun  stille  og  roligt  spurgte  mig  om 
jeg  virkelig  vidste  at  Jesus  Kristus  er  Guds 
Søn. 

Det  lød  faretruende  og  udfordrende, 
og  jeg  svarede  hurtigt  at  jeg  naturligvis 
vidste  at  han  er  Guds  Søn.  Der  blev  en 
spændt  atmosfære  i  stuen  og  vi  sad 
fuldstændigt  tavse  et  øjeblik,  indtil  søster 
Smith  nervøst  brød  ind  og  kom  med 
nogle  underlige  bemærkninger  om  mø- 
blerne i  stuen,  som  for  at  lette  stemnin- 
gen. Jeg  ønskede  desperat,  at  jeg  kunne 
give  mere  tydeligt  udtryk  for  mine  fø- 
lelser, men  den  gamle  dame  rettede  et 
kort  øjeblik  sine  øjne  mod  søster  Smith 
og  jeg  mistede  chancen.  Jeg  irettesatte 
mig  selv  i  tankerne  og  bed  mig  i  læben. 
Vi  traf  en  ny  aftale  og  bad  en  fælles  bøn 
før  vi  gik. 

Jeg  husker  ikke  så  meget  mere  fra 
den  aften.  Det  eneste,  jeg  kunne  tænke 
på,  var  de  gennemborende,  blå  øjne  og 
det  udfordrende  spørgsmål.  Den  nat  lå 
jeg  vågen  i  min  seng  og  tænkte  over  mit 
vidnesbyrd  om  Jesus  Kristus,  og  jeg  indså 
pludselig  med  rædsel,  at  jeg  faktisk  ikke 
vidste  om  Jesus  var  Guds  Søn.  Tanken 
gjorde  mig  både  forskrækket  og  nedtrykt, 
og  jeg  begravede  mit  hoved  i  puden, 
mens  jeg  kæmpede  for  at  holde  vredens 
og  skuffelsens  tårer  tilbage.  Jeg  gjorde 
nogle  synkebevægelser,  men  klumpen  i 
min  hals  blev  større  og  større,  indtil  jeg 
ikke  længere  kunne  holde  styr  på  mine 
følelser  og  begyndte  at  snøfte  -  først 
langsomt  og  derpå  hurtigere  og  hurtigere, 
indtil  jeg  nåede  det  punkt  hvor  jeg  måtte 
overgive  mig.  Den  nat  græd  jeg  mig  i 
søvn,  for  første  gang  siden  jeg  var  barn. 

Jeg  var  min  himmelske  Fader  taknem- 
melig for  søvnens  magiske  kraft  til  at 
forny  sjælen.  Da  jeg  vågnede  den  næste 
morgen,  vendte  begivenhederne  fra  den 
foregående  dag  langsomt  tilbage  i  min 
bevidsthed,  og  jeg  besluttede  mig  til  nu 
og  her,  at  finde  ud  af  om  Jesus  Kristus 
virkelig  var  Guds  Søn,  som  han  hævdede 
at  han  var,  og  som  jeg  troede  han  var. 

De  næste  par  uger  brugte  jeg  hvert 
eneste  øjeblik,  jeg  havde  tilovers,  til  at 
læse  og  studere  Kristi  liv,  og  for  første 
gang  i  mit  liv  lærte  jeg  at  betragte  ham 
som  en  virkelig  person.  Det  var  vidun- 
derligt! Jeg  begyndte  at  forstå,  at  han 
havde  spist,  sovet  og  grædt.  Han  følte 
smerter  og  angst  og  han  led  sult,  tørst 
og  blev  udmattet.  Tidligere  betragtede  jeg 
ham  kun  som  en  gud,  urørlig  og  lidt 
urealistisk,  men  nu  forstod  jeg,  at  han 
havde  levet  som  et  menneske,  han  havde 
lidt  utroligt  meget,  og  alligevel  opgav  han 
aldrig. 

Jeg  begyndte  oprigtigt  at  faste  og  bede 
til  min  himmelske  Fader,  for  at  lære 
sandheden  at  kende.  Mit  forhold  til  ham 
blev  mere  personligt  og  realistisk  end 
nogensinde  før,  og  det  påvirkede  alt  hvad 
jeg  gjorde.  Da  jeg  erkendte  Frelserens 
store  kærlighed,  blev  min  evne  til  at  nære 
kærlighed  større.  Jeg  blev  mere  betænk- 
som og  venlig  mod  mine  omgivelser, 
blandt  andet  søster  Smith,  og  vi  begyndte 
at  kommunikere  med  hinanden  med  en 
speciel  kærlighedens  ånd.  De  lange  ked- 
sommelige dage  forekom  mig  snart  alt 
for  korte  til,  at  jeg  kunne  nå  alt  det,  som 
jeg  ønskede  at  gøre. 

Vi  besøgte  fortsat  den  gamle  dame, 
og  hendes  vidnesbyrd  om  kirkens  sand- 
hed voksede  lidt  efter  lidt.  Så,  en  kold 
vinterdag,  hvor  vi  sad  omkring  hendes 
kakkelovn  med  hver  sit  krus  dampende, 
varm  chokolade,  vendte  hun  sig  igen  om 
imod  mig  og  spurgte,  om  jeg  vidste  at 
Jesus  Kristus  er  Guds  Søn.  Jeg  undgik 
bevidst  hendes  blik,  og  stirrede  et  øjeblik 
ind  i  de  blå  og  gyldne  flammer.  »Nej, 
jeg  ved  det  ikke  endnu,«  svarede  jeg 
ærligt,  »men  jeg  føler  at  jeg  er  meget 
tæt  på  at  få  svaret.«  Jeg  så  op,  og  mit 
svar  syntes  at  behage  hende,  for  hun 
nikkede  et  par  gange  og  blinkede  smi- 
lende og  overbevisende  til  mig. 

Da  jeg  satte  kruset  til  mine  læber,  for 

at  drikke  det  sidste  af  den  varme  cho- 
kolade, fortalte  hun  os,  at  vor  himmelske 
Fader  havde  forsikret  hende  om  at  Jo- 
seph Smith  var  en  profet,  og  derfor 
ønskede  hun  nu  at  blive  medlem  af  Jesu 
Kristi  Kirke  af  Sidste  Dages  Hellige. 

Tre  dage  efter  hjalp  jeg  hende  ned  i 
det  kolde  vand,  ad  den  smalle  trappe 
til  dåbsbassinet.  Broderen,  der  døbte  hen- 
de, hviskede  et  par  trøstende  ord,  hævede 
sin  arm  i  en  ret  vinkel  og  bad  dåbsbøn- 
nen,  idet  han  bøjede  hovedet  ærbødigt. 
Han  sænkede  hende  forsigtigt  ned  i  det 
velgørende,  rensende  vand,  og  bragte 
hende  frem  til  nyt  liv,  mens  jeg  ugenert 
gav  los  for  mine  glædestårer.  Hun  vendte 
sig,  idet  hun  gik  op  af  vandet,  og  jeg 
kunne  se,  at  hun  også  græd,  og  da  jeg 
lænede  mig  frem  for  at  tage  hendes  hånd, 
kiggede  hun  et  øjeblik  på  mig  med  disse 
smukke  øjne,  som  jeg  var  kommet  til 
at  holde  så  meget  af,  og  hendes  smalle 
læber  formede  en  stille  tak. 

Der  gik  tre  uger,  og  så  fik  jeg  en  nyhed. 
Jeg  havde  travlt  med  at  lave  mad  i 
køkkenet,  da  telefonen  ringede  og  jeg 
hørte  søster  Smith  tage  den.  »Nej,  hvor- 
når?« Jeg  løb  ud  i  gangen  og  spurgte 
hvad  der  var  sket,  skønt  jeg  allerede 
vidste  det  inderst  inde.  Søster  Smith  lagde 
telefonen,  vendte  sig  om  imod  mig  og 
slog  armene  om  mig:  »Hun  er  død!« 
sagde  hun,  »hun  er  død!«  Vi  stod  med 
armene  om  hinanden  i  lang  tid,  uden 
at  sige  et  ord,  mens  vi  hentede  styrke 
hos  hinanden.  Jeg  kunne  ikke  græde. 

De  næste  par  dage,  inden  begravelsen, 
havde  vi  svært  ved  at  koncentrere  os  om 
vort  arbejde.  Mit  hjerte  var  knust,  jeg 
holdt  så  meget  af  hende,  og  efter  at  hun 
var  død,  spurgte  jeg  atter  og  atter  Gud: 
»Hvorfor?  Hvorfor?«  Så  en  aften  mens 
jeg  bad,  fik  jeg  endelig  luft  for  mine 
følelser.  Jeg  smed  mig  på  sengen  og 
mærkede  hvordan  de  brændende  varme, 
helbredende  tårer  løb  ned  ad  mine  kinder. 
Jeg  lå  længe  -  helt  udmattet  og  udtømt. 
Ganske  langsomt  mærkede  jeg  hvordan 
tomheden  inden  i  mig  begyndte  at  for- 
svinde, og  en  ny  følelse  betog  mit  hjerte. 
Jeg  forsøgte  at  beskrive  den  for  mig  selv: 
»Trøst?«  Nej,  det  var  ikke  helt  det. 
»Varme?«  Ja  måske,  men  ikke  helt,  og 
så  vidste  jeg  hvad  det  var,  det  var 

Undervisning  ved  at . . . 

oplevet  dette,  er  jeg  straks  begyndt  at 
fortælle  spørgeren,  hvor  godt  jeg  forstår 
hans  gode  menneskelige  følelser.  Og  det 
er  ikke  kun  påtaget  fra  min  side.  Det 
er  noget  som  jeg  oprigtigt  talt  har  følt, 
fordi  jeg  har  lyttet  til  den  pågældendes 
hjerte,  selv  om  ordene  måske  lød  lidt 
barske. 

Når  det  er  lykkedes  mig  at  etablere 
en  sådan  hjerte-til-hjerte  kontakt,  har  jeg 
virkelig  kunnet  kommunikere,  uden  at 

nogen  af  os  har  indtaget  denne  forsvars- 
position. Det  lykkedes  ikke  altid  at  rea- 
gere positivt,  fordi  alle  har  deres  hand- 
lefrihed, men  det  sker  meget  ofte  at  folk 
har  forstået  mine  svar  på  deres  spørgsmål. 

Abraham  Lincoln  har  givet  denne 
forklaring  på  en  sådan  fremgangsmåde: 

»Hvis  du  vil  vinde  et  menneske  for 
din  sag,  må  du  først  overbevise  ham  om 
at  du  er  hans  ven.  Heri  ligger  en  dråbe 
honning,  der  går  lige  til  hjertet,  som  er 
hovedvejen  til  sund  fornuft.  Og  når  du 
først  har  vundet  indpas,  vil  du  opdage, 


at  det  ikke  er  så  svært  at  få  ham  til  at 
dømme  din  sag  retfærdigt,  hvis  din  sag 
overhovedet  er  retfærdig«  (Citat  fra  en 
avisartikel  i  en  pjece,  udgivet  af  Roms 
mission,  Italien  1973). 

En  vigtig  del  af  god  undervisning  er 
at  lytte  til  folks  hjerter  i  stedet  for  til 
deres  mund.  Det  er  ikke  kun  et  spørgsmål 
om  teknik.  Vi  må  ændre  sindelag  for  at 
kunne  gøre  det. 

Casimiro  Matino,  der  bor  i  Sassari, 
Italien,  var  en  af  vinderne  i  den  eur- 
opæiske konkurrence. 


Grunden  var  den . . . 

kærlighed!  Det  var  som  om,  at  denne 
kærlighed  rislede  ind  i  enhver  muskel, 
hver  en  åre  og  pore  i  hele  min  krop. 
Jeg  blev  opfyldt  af  kærlighed  over  det 
hele,  og  det  var  som  om  den  fyldte  hver 
eneste  krog  i  stuen.  Pludselig  følte  jeg 
mig  kraftigt  inspireret  til  at  læse  i  Bibelen. 
Jeg  tog  min  skindindbundne  bibel  og 
lynede  hurtigt  lynlåsen  op.  Nu  var  jeg 
spændt  og  bladrede  igennem  Bibelen, 
uden  at  vide  hvad  jeg  ledte  efter,  men 
jeg  var  sikker  på,  at  jeg  ville  finde  et 
svar  et  eller  andet  sted  i  bogen. 

Så  så  jeg  det!  Jeg  læste  det  atter  og 
atter,  og  for  første  gang  forstod  jeg 
hvordan  Joseph  Smith  måtte  have  følt 
det,  da  han  læste  Jakobs  løfte.  Mit  hjerte 
og  mine  tanker  bekræftede  det,  og  jeg 
vidste  at  det  var  sandt:  »Jeres  hjerte 
forfærdes  ikke!«  sagde  Frelseren.  »Tro 
på  Gud,  og  tro  på  mig.«  Jeg  læste  videre: 
»I  min  Faders  hus  er  der  mange  boliger. 
Hvis  ikke,  havde  jeg  sagt  jer  det;  thi  jeg 
går  bort  for  at  gøre  en  plads  rede  for 
jer.  Og  når  jeg  er  gået  bort  og  har  gjort 
en  plads  rede  for  jer,  kommer  jeg  igen 
og  tager  jer  til  mig,  for  at  hvor  jeg  er, 


dér  skal  også  I  være.«  (Johannes  14:1- 
3). 

Den  aften  faldt  jeg  i  søvn  med  en  rolig 
og  sikker  viden,  om  at  Jesus  Kristus  er 
Guds  Søn,  at  han  elsker  mig,  at  han 
elskede  den  gamle  dame,  og  at  han  havde 
bragt  hende  hen  et  sted,  hvor  hun  kunne 
berede  sig  til  i  den  sidste  ende  at  være 
sammen  med  ham. 

Ved  begravelsen  den  næste  dag  kom 
hendes  datter  hen  til  mig:  »Min  mor  holdt 
så  meget  af  dig,«  sagde  hun  stille  og 
bedrøvet.  »Hun  ønskede,  at  du  skulle 
have  denne  her.  Det  var  noget  af  det 
kostbareste  hun  ejede.«  Jeg  strakte  hån- 
den frem  og  hun  lagde  forsigtigt  en  smuk 
guldkæde  i  min  hånd.  Jeg  genkendte  den 
øjeblikkelig,  for  hun  gik  altid  med  den. 
Hun  fortalte  os  engang,  at  hun  havde 
båret  den  om  halsen  i  over  50  år,  for 
at  smykke  sig,  fordi  den  mindede  hende 
om  en  åndelig  oplevelse  i  hendes  ung- 
dom, en  oplevelse  som  betød  meget  for 
hende.  Vi  spurgte  hende  aldrig  hvad  det 
var,  for  vi  vidste,  at  hun  ville  have  fortalt 
os  det,  dersom  hun  ønskede  at  vi  skulle 
vide  det,  men  når  som  helst  hun  nævnte 
det,  sendte  hun  mig  altid  dette  uforglem- 
melige blik,  og  jeg  har  ofte  fornemmet, 


at  jeg  en  dag  ville  forstå  det. 

Det  var  nu  ni  måneder  siden,  og  jeg 
var  på  vej  hjem  i  flyvemaskinen.  Lys- 
tavlen gjorde  os  opmærksom  på,  at  vi 
skulle  spænde  sikkerhedsbælterne,  og  ste- 
wardessen kontrollerede  hurtigt  at  alle 
havde  fulgt  instruktionnen. 

Mens  hjulene  fo'r  henover  startbanen, 
stak  jeg  hånden  ind  under  min  uldne 
frakke  og  følte  efter  den  varme,  guld- 
indfattede  medaljon.  Jeg  tror  aldrig  no- 
gensinde at  nogen  gave  vil  få  så  stor 
betydning  som  denne  enkle  medaljon. 
Idet  jeg  drejede  låsen  en  omgang,  delte 
medaljonen  sig  i  to  ovale  stykker.  På 
venstre  side  sad  et  billede  af  Frelseren 
-  han  så  smuk,  majestætisk  og  ophøjet 
ud  -  og  på  højre  side  var  indgraveret: 
»Johannes  17:3«.  Jeg  lukkede  lige  så 
stille  mine  øjne.  Jeg  behøvede  ikke  at 
åbne  min  bibel,  for  jeg  vidste  nøjagtigt 
hvad  der  står  i  dette  skriftsted,  og  nu 
forstår  jeg  bedre  end  nogensinde  at  »dette 
er  det  evige  liv,  at  kende  dig,  den  eneste 
sande  Gud,  og  ham,  som  du  har  sendt, 
Jesus  Kristus«. 

Pauline  Isaksen  bor  i  Oslo  og  er 
én  af  vinderne  i  den  europæiske  kon- 
kurrence om  den  bedste  historie  i  1986. 


Søstermissionærer 
i  radio 

Bornholm 

Missionærerne  Julie  Ann  Stubs  og 
Bonnie  Lelece  McLarrin  som  er  missio- 
nærer i  Danmark  var  fornylig  med  i  en 
radioudsendelse,  hvor  de  sang  en  duet. 


De  har  også  været  omtalt  i  den  lokale 
avis  og  artiklen  indeholdt  bl.a.  noget  om 
deres  tro  på  Kirken.  I  artiklen  fortalte 
journalisten  også  at  der  er  ca.  30  med- 
lemmer i  den  lokale  gren  med  Franz 
Bøving  som  grenspræsident.  De  to  sø- 
stermissionærer udtrykte  at  missionering 
styrker  dem,  og  at  det  styrker  deres 
vidnesbyrd. 


Svar  på  månedens  spørgsmål: 

De  to  hænder  der  griber  hinanden 
betyder  venskab  og  loyalitet  blandt 
de  hellige  og  at  vi  er  ét  med 
Herren.  Kilde:  1980  Church  Al- 
manac,  Deseret  News,  SLC 1980. 


